Vršilac dužnosti pomoćnika ministra finansija SAD Pol Ahern u poseti Srbiji Vršilac dužnosti pomoćnika ministra finansija SAD Pol Ahern u poseti Srbiji\nTokom posete Srbiji od 13-15. decembra, v.d. pomoćnika ministra finansija SAD Pol Ahern sastao se sa vodećim predstavnicima vlasti i biznisa i razgovarao o temama od zajedničkog interesa i značaja za Sjedinjene Američke Države i Srbiju.\nAhern, koji je ujedno i glavni zamenik pomoćnika ministra na čelu Kancelarije za suzbijanje finansiranja terorizma i finansijskog kriminala, ove nedelje obilazi region kako bi se informisao u kojoj meri organizovani kriminal i korupcija predstavljaju pretnju stabilnosti i prosperitetu Zapadnog Balkana, a posebno da bi se upoznao na koji način Sjedinjene Države mogu da pomognu u ostvarivanju strateškog prioriteta Srbije da postane članica Evropske unije.\nMinistarstvo finansija Sjedinjenih Država je 9. decembra uvelo sankcije za vođe organizovane kriminalne grupe Veselinovića i povezanih pojedinaca i firmi zbog izazivanja nestabilnosti i koruptivnih radnji kojima su oštetili građane i privredu Srbije i Kosova.\n“Pojedinci i preduzeća na meti ovih sankcija moraju biti pozvani na odgovornost, a njihove aktivnosti koje izazivaju nestabilnost moraju biti zaustavljene,“ rekao je Ahern i dodao: „Predsednik Bajden je jasno stavio do znanja da je suzbijanje korupcije vrhunski prioritet Sjedinjenih Država. Ministarstvo finansija će nastaviti da poziva na odgovornost protagoniste korupcije, ma gde oni bili.”\nNa sastancima u Ministarstvu spoljnih poslova, Ministarstvu finansija, Narodnoj banci Srbije, Ministarstvu pravde, Ministarstvu unutrašnjih poslova i Republičkom javnom tužilaštvu, Ahern se detaljnije informisao o izazovima sa kojima se suočava Vlada Srbije u postizanju privrednog rasta i sprovođenju reformi neophodnih za pristupanje Evropskoj uniji. Ahern je čestitao Srbiji na rezultatima navedenim u najnovijem izveštaju Manivala, koji valorizuju dostignuća na polju suzbijanja pranja novca i finansiranja terorizma. Srbija u velikoj meri ispunjava niz standarda Radne grupe za finansijsku akciju (FATF), a uz to je i vidljivo unapredila organe i metode borbe protiv pranja novca. Do napretka je došlo zahvaljujući političkoj opredeljenosti i brzom angažovanju ključnih ministarstava Vlade Srbije. Ahern je poručio da tehničko usaglašavanje jeste neophodno, ali suština napretka je i dalje u sprovođenju zakona.\nPomoćnik ministra Ahern je naglasio zahvalnost Sjedinjenih Država na partnerstvu između Srbije i američkog Ministarstva finansija u suzbijanju ilegalnog finansiranja i spremnost za dalji napredak u radu na ovim bitnim temama.


IVECO DAILY EURO 6, PRODUKTIVNA UDOBNOST\nS vašim novim IVECO Dailyjem Euro 6 možete se opustiti u udobnosti kabine, dok ste za upravljačem, znajući da obavljate posao efikasno i sigurno.\nNovi DAB radio integrisan u komandnu tablu nudi sve glavne funkcije DAB i FM uređaja: na primer, možete odabrati radio stanicu prema imenu, čitati naslov programa ili pesme koju slušate, podesiti uređaj za primanje saobraćajnih obaveštenja i vremenske prognoze, memorisati do 15 radio stanica i još puno toga.\nErgonomija upravljačkih prekidača na komandnoj tabli zajedno s redizajniranom instrument tablom olakšavaju sigurnu i udobnu vožnju, jer je sve nadohvat ruke i na pravom mestu.\nObloga vrata je izmenjena i u njoj se nalazi otvorena pregrada u kojoj možete, na primer, odložiti komplet za prvu pomoć. U kabini se nalazi 18 praktičnih pregrada koje vam omogućavaju da sve svoje osobne i radne predmete držite uredno i nadohvat ruke.\nKomandna tabla i obloga vrata dostupne su u potpuno crnoj boji i, za one koji traže ekskluzivnost, u dizajnerskoj kombinaciji plave i crne, potpuno usklađenoj s presvlakama sedišta u kabini.\nPored toga, nova kabina IVECO Dailyja je sada tiša, smanjenjem buke za 4 decibela čime je akustika smanjena za 8%.


Selfikon — srpski Instagram za selfije nakon prve investicije raste u broju korisnika – Startit\nSelfikon — srpski Instagram za selfije nakon prve investicije raste u broju korisnika\nEkipa mladih preduzetnika i ljubitelja selfija iz Beograda napravilo je posebnu društvenu mrežu, za koju su već dobili prvu investiciju i 12.000 korisnika iz regiona.\nDodelimo broju 25.700 neku meru. U slučaju da su to minuti, konverzijom u sate dobijamo čak njih 428, da su dani činili bi 70 godina, ali ako ih predstavimo kao selfije onda je to broj koji prosečan čovek uslika u toku života.\nDa definitivno postoji neverovatna opsednutosti prednjom kamerom mobilnog telefona svedoči i statistika da se na godišnjem nivou objavi preko milion selfija svih korisnika društvenih mreža. To ide u prilog sedmorici srpskih predzetnika koji su prepoznali #selfie kao priliku za tržište i kreirali mrežu po imenu Selfikon.\nSelfikon je aplikacija za deljenje i ocenjivanja selfija. Korisnici mogu da dele svoje, vide i lajkuju tuđe fotografije, ili započnu konverzaciju. Na prvi pogled podseća na Instagram na kome ne možete videti sumrake, hranu ili mačke, već isključivo – selfie fotografije.\nPlatforma se odlikuje i konceptima naprednog korišćenja haštagova, mogu se sačuvati na profilu radi lakšeg pregleda, kao i takmičenja po istim. Upravo ove opcije osnivači vide kao naročito interesantne za marketing aktivnosti, jer omogućavaju kompanijama da organizuju takmičenja u cilju promocije, preko sponzorisanja haštagova.\nSelfikon je trenutno regionalan projekat koji se pokrenuo zahvaljujući investiciji koju je dobio od stranog preduzetnika sa kompanijom u Beogradu. Uče iz trenutnih iskustava i očekuju dalje investicije za širenje na Evropu i Ameriku.\nSelfikon je već dobio početnu investiciju iz Palo Alta za dokazivanje koncepta. Takođe ovih dana očekujemo i drugi krug investicije za dalje širenje i razvoj\nZa 3 meseca od kako je aplikacija dostupna, Selfikon je sakupio oko 12 000 korisnika i taj broj, kako nam kažu i dalje raste. Većina su Android korisnici, s obzirom da je aplikacija za iPhone dostupna manje od mesec dana.\nEkipa iz Srbije svakako nije prva koja se setila da pokuša da komercijalizuje selfi groznicu — sličnu ideju imao je i Džastin Biber. Za sada deluje da od ove opsesije ipak najviše profitiraju selfi stikovi i sestre Kardašian, ali ostaje da vidimo da li će se možda i naša ekipa tu pojaviti. Imajući na umu da je bilo pokušaja “zatvaranja” društvenih mreža za ljubimce, sportiste, selfije i sl. i da uglavnom nisu bili uspešni, zasigurno će biti potrebno dosta truda i upornosti.


Josipović: Povratkom Sanadera nije zavladalo opsadno stanje\nNajavom povratka bivšeg premijera Ive Sanadera u Sabor u Hrvatskoj nije zavladalo opsadno stanje, ocenio je danas u Zagrebu hrvatski predsednik Ivo Josipović.\nOn je pitanje hoće li se neko ko je na izborima osvojio mandat vratiti u Sabor ili neće ocenio kao pitanje saborske primene propisa.\n"To ne sme biti pitanje oko koga će se lomiti cela hrvatska politika jer to nema takav značaj", rekao je Josipović koji smatra da "ozbiljan problem u celoj situaciji postoji kad se vlada, umesto da rešava ozbiljne privredne probleme, bavi baš njime".\nU komentaru na najavu opozicione Socijaldemokratske stranke da će u Saboru zatražiti preispitivanje poverenja vladi premijerke Jadranke Kosor, Josipović je rekao da svaka stranka ima proceduralno pravo da zatražiti nešto tako, a da na temelju toga ne treba izvlačiti preuranjene zaključke.\nPredsjednik je negirao da ima informaciju o navodnoj smeni ministra odbrane Branka Vukelića, na čije bi mesto po nekim najavama, trebao doći univerzitetski profesor Vlatko Cvrtila uz ocenu da premijerka ima pravo smenjivati i postavljati svoje saradnike.\nNa pitanje šta misli o izvesnosti prevremenih izbora, Josipović je rekao da je to pitanje parlamentarne većine. Vlada postoji dok je koalicija čvrsta, rekao je i ocenio da se previše društvene energije troši na to pitanje.\nPredsednik je ponovio da stoji iza svoje odluke o oduzimanju odlikovanja penzionisanom generalu i ratnom zločincu Mirku Norcu, rekavši da je ona moralna i da je njemu lično neprihvatljivo da neko ko je počinio ratni zločin protiv civila bude oficir neke vojske.\nEvropska komisija potpisala je okvirni ugovor sa farmaceutskom kompanijom "Eli Lilli" za nabavku terapije monoklonalnim antitelima za pacijente inficirane koronavirusom.


Izrada izveštaja o transfernim cenama - WTS Serbia\nVrlo dinamično globalno poslovno okruženje i rastući pritisak poreskih vlasti da ubiru poreske prihode iz svih mogućih izvora, postavljaju transferne cene na vrh svih poreskih i finansijskih pitanja današnjice.\nRegulatorni okvir za transferne cene u osnovi zahteva da raspodela profita između povezanih lica bude u skladu sa procesom kreiranja vrednosti unutar grupacije. To implicira da se transferne cene usklade sa ekonomskom realnošću i da se profit raspodeljuje u skladu sa doprinosima svake od članica u kreiranju vrednosti unutar grupe. Ukoliko to nije slučaj, potrebno je izvršiti korekciju poreske osnovice.\nWTS pomaže poreskim obveznicima da bolje razumeju transferne cene i pripreme pun set dokumentacije o transfernim cenama u skladu sa lokalnim propisima. Naša specijalna metodologija usluga iz oblasti transfernih cena je zasnovana na OECD smernicama za transferne cene, Zakonu o porezu na dobit pravnih lica, kao i Pravilniku o transfernim cenama.\nPravilnik o transfernim cenama definiše formu i sadržaj studije o transfernim cenama, rokove predaje poreskim vlastima, izbor i način primene metoda transfernih cena, kao i način procene osnove za obračun troškova amortizacije u slučaju da je osnovno sredstvo nabavljeno u transakciji sa povezanim licem. U skladu sa lokalnim propisima, obavezni delovi izveštaja su:\nFunkcionalna analiza - analiza lanca vrednosti grupe, aktivnosti i rizici koji se preuzimaju u transakcijama\nIzbor metoda za proveru usklađenosti transfernih cena sa cenama utvrđenim po principu ’’van dohvata ruke’’ (za svaki metod obrazlažu se kriterijumi za prihvatanje ili odbacivanje)\nAnaliza uporedivosti (ukoliko se vrši poređenje transakcija sa povezanim i nepovezanim licima)\nPrilozi (podaci iz korišćenih baza podataka, interkompanijski ugovori, obračuni, benčmarking analize itd.)\nNakon izrade izveštaja o transfernim cenama, pristupa se izradi dela poreskog bilansa koji se odnosi na transferne cene.\nPoreski obveznici i konsultanti prave česte greške prilikom analize transfernih cena i izrade elaborata o transfernim cenama. Pogledajte više o tome u posebnom članku.\nTrasferne cene su nova disciplina u ekonomiji i posledica su novih uslova pod kojima se obavlja savremeno međunarodno poslovanje. Ova oblast sa sobom donosi značajne rizike, imajući u vidu suprostavljene interese sa jedne strane poreskih vlasti da uvećaju svoje prihode i sa druge strane multinacionalnih kompanija da smanje svoje poreske obaveze. Imajući u vidu činjenicu da obračunat iznos poreza na dobit počiva na određenim pretpostavkama, kao što su dostupni podaci, strategija kompanije i faktori koji su uticali na formiranje cene, neophodno je istaći da transferne cene nisu egzaktna nauka i da je ključni cilj doći do razumne procene poreza na dobit u skladu sa načelom ’’van dohvata ruke’’.\nPogledajte najčešća pitanja poreskih obveznika u vezi sa transfernim cenama.


Home > Demografski podaci o bosanskom ratu\nU opštinama koje se pominju u optužnici protiv Karadžića broj stanovnika bošnjačke nacionalnosti je opao za više od 50 procenata.\nPiše: Velma Šarić iz Sarajeva (TU br. 739, 4. maj 2012.)\nSuđenje bivšem predsedniku bosanskih Srba, Radovanu Karadžiću, nastavljeno je ove sedmice svedočenjem sudske veštakinje tužilaštva koja je opisala velike promene koje su u strukturi stanovništva nastale usled rata koji je u Bosni trajao od 1992. do 1995. godine.\nPoljska demografkinja Eva Tabo (Ewa Tabeau) opširno je u pismenoj formi opisala demografske posledice rata, a već je svedočila na nekoliko suđenja pred Haškim tribunalom.\nOna je pred sudom ove sedmice ukazala na veliki pad muslimanskog stanovništva na području onih 27 bosanskih opština koje se navode u optužnici protiv Karadžića.\nTabo je posvedočila da od ukupno 481,109 Muslimana, koliko ih je u tim opštinama živelo 1991. godine, više od polovine njih – tačnije 284,239 stanovnika – nije živelo tamo i 1997.\nTužilaštvo tvrdi da je Karadžić, koji je od 1992. do 1996. bio predsednik Republike Srpske (RS), odgovoran za zločine genocida, progona, istrebljenja, ubijanja i prisilnog razmeštanja stanovništva – koji su počinjeni u navedenim opštinama – čime je „doprineo ostvarenju cilja – trajnog uklanjanja bosanskih Muslimana i bosanskih Hrvata sa teritorije na koju su pravo polagali bosanski Srbi“.\nKaradžiću se pripisuje i planiranje i nadziranje zločina poput srebreničkog masakra, u kojem je 1995. ubijeno oko 8,000 bosansko-muslimanskih muškaraca i dečaka; te opsade Sarajeva, koja je trajala od 1992. do 1995.\nTaboova je kao primer dramatičnih demografskih promena navela severnobosansku opštinu Prijedor.\nOna je rekla da je procenat Muslimana u stanovništvu te opštine opao sa 42.6 pre rata, na svega jedan posto 1997. godine. U istom tom periodu, kazala je ona, procenat srpskog stanovništva je u Prijedoru narastao sa 43 na ukupno 89 procenata.\nTaboova je otkrila i najnovije podatke o broju bošnjačkih muškaraca i dečaka koji su ubijeni nakon što su u leto 1995. bile zauzete istočnobosanske enklave Srebrenica i Žepa.\n„Ukupan broj onih koji su ubijeni nakon zauzimanja Srebrenice i Žepe iznosi 8,021“, kazala je ona, dodajući da se ta cifra temelji na istraživanju koje je izvršeno 2011.\nOd toga je u Žepi poginulo 116, dok je u Srebrenici ubijeno 7,905 ljudi.\nOvaj podatak je ažuriran upravo za potrebe suđenja Karadžiću, a temelji se na informacijama pribavljenim od izvora kao što su Međunarodni komitet Crvenog krsta i Međunarodna komisija za nestala lica.\nOd svih posmrtnih ostataka koji su ekshumirani iz masovnih grobnica u okolini Srebrenice, 6,241 osoba identifikovana je posredstvom DNK-analize, kazala je ona.\nOsvrćući se na opsadu Sarajeva, Taboova je rekla da je u mnogim slučajevima „svakodnevno bilo ubijano više civila nego vojnika, što nas navodi na zaključak da su civili bili sistematski napadani“.\nTokom unakrsnog ispitivanja, Karadžić je – nastavljajući da se brani samostalno – negirao navode Taboove.\nOn je rekao da u njenom radu postoje dva glavna propusta: „prvi, to što je broj srpskih žrtava ignorisan; i drugi, to što su osobe koje su još uvek žive i zdrave takođe uključene u spiskove nestalih lica“.\nOn je negirao i to da je Sarajevo bilo pod opsadom, „zato što je postojao jedan tunel ispod aerodroma, a u tom tunelu postojao je frekventan saobraćaj svake vrste“.\nKada je Karadžić od veštakinje zatražio da navede još neke od svojih poratnih izvora, Taboova je rekla da su birački spiskovi iz 1997. i 1998. bili upoređeni sa popisom iz 1991.\n„To je smešno“, uzvratio je Karadžić. „To je kao da sabirate babe i žabe. Zaista ne možete očekivati da te dve stvari poredite na statistički relevantan način.“\n„Bilo bi odlično da sam imala i poratni popis“, odgovorila je Taboova, „ali su se i birački spiskovi pokazali kao relevantni i pouzdani izvori.“\nNa suđenju će pre okončanja dokaznog postupka tužilaštva uslediti iskazi još dva svedoka. Tužioci su počeli da iznose dokaze u aprilu 2010. godine, dok će dokazni postupak odbrane početi 16. oktobra 2012.\nKaradžić je uhapšen u Beogradu, jula 2008.\nSource URL: https://iwpr.net/sr/global-voices/demografski-podaci-o-bosanskom-ratu


ZAKON O ENERGETICI: OTVARA SE TRżIšTE STRUJE I GASA OD 2013. GODINE\nZAKON O ENERGETICI: Otvara se tržište struje i gasa od 2013. godine\nTržište električne energije i gasa u Srbiji će biti liberalizovano od 1. januara, iako svi učesnici na tržištu nisu u potpunosti za to spremni, rečeno je na skupu u Beogradu.\nNovim Zakonom o energetici veliki industrijski potrošači će od početka 2013. morati da kupuju struju na slobodnom tržištu, dok će za domaćinstva i male kupce to važiti od 2015. godine, ali će i dalje imati pravo na javnog snabdevača koga određuje Vlada.\nOd sledeće godine biće otvoreno 9,5 odsto tržišta struje, što će obuhvatiti 27 velikih industrijskih potrošača i 40 odsto tržišta gasa, najavila je član saveta Agencije za energetiku (AERS) Ljiljana Hadžibabić na okruglom stolu o liberalizaciji tržišta električne energije i gasa.\nSvi potrošači, za koje se otvara tržište, a koji do 1. januara ne budu sklopili ugovor o snabdevanju električnom energijom sa najpovoljnijim snabdevačem koga izaberu, biće isključeni sa mreže, rekla je ona i poručila im da to urade što pre.\nHadžibabić je istakla da su svi podzakonski akti za liberalizaciju tržišta struje spremni, ali da nedostaje deo metodologije i opreme za liberalizaciju tržišta gasa, što će biti obezbeđeno početkom sledeće godine.\nUprkos tome, otvaranje tržišta će početi od sledeće godine, problema će u početku sigurno biti, ali će se oni postepeno rešavati i ako se u praksi pokaže da treba, menjaće se neka pravila, rekla je Hadžibabić, na konferenciji u organizaciji internet časopisa "Balkanmagazin".\nOna je savetovala kupcima, za koje se otvara tržište električne energije, da dobro isplaniraju koliko im tačno struje i da te potrebe regulišu ugovorom sa jednim od 20-ak aktivnih snabdevača, koga izaberu na tržištu, jer su su svi učesnici na tržištu balansno odgovorni i plaćaćaće skuplju struju, ukoliko dobro ne procene svoje potrebe i zatreba im manje ili više struje od ugovorenih količina.\nHadžibabić je najavila da će 2014. biti liberalizovano 43 odsto tržišta struje sa oko 4.000 potrošača, a 2015. godine 100 odsto tržišta, s tim što domaćinstva i mali potrošači mogu, ali ne moraju da kupuju struju na slobodnom tržištu, jer će i posle toga imati pravo na javnog snabdevača.\nOd sledeće godine će biti otvoreno 40 odsto tržišta gasa, a 2015. godine 82 odsto, navela je ona i dodala da je na primer u Sloveniji, Mađarskoj i Bugarskoj otvoreno 100 odsto tržišta struje, u Rumuniji 60 odsto, Makedoniji 30 odsto, a u Crnoj Gori nije uopšte liberalizovano tržište.\nPomoćnik ministra za energetiku Mirjana Filipović takođe je poručila da neće biti odložena primena zakona o energetici, koji podrazumeva otvaranje tržišta struje i gasa, jer Srbija mora primenjivati preuzete obaveze i usklađivati energetsko tržište sa tržištem Evropske unije i regiona.\nOna nije mogla da kaže da li će veliki dužnici za struju kao što su RTB Bor, Petrohemija, Železnice Srbije, zbog dugova ostati bez električne energije i na koji način će biti rešeni problemi tih preduzeća u restrukturiranju, istakavši da je to stvar Vlade Srbije koja će se što je moguće pre o tome izjasniti.\nElektroprivreda Srbije ponudila je kupcima za koje se otvara tržište cenu struje za 46 odsto višu od regulisane, iako bi realna tržišna cena za te kupce trebalo da bude za oko 60 odsto viša od sadašnje regulisane cene za industriju, naveo je direktor EPS-a za trgovinu električnom energijom Dragan Vlaisavljević.\nOn je najavio da bi prvi ugovor o prodaji struje EPS trebalo da sklopi sa Beogradskim elektranama.\nVlaisavljević je istakao da je EPS spreman za otvaranje tržišta struje, ali i dodao da su razvijene zapadne zemlje otvarale tržišta kada su imale "jaku" cenu struje i viškove proizvodnih kapaciteta, a da je teško otvoriti tržište električne energije sa cenom struje, koja je u Srbiji najniža u Evropi, i u proseku iznosi oko 5,5 evrocenti za kilovat-čas i kada postoji manjak struje na domaćem tržištu.\nOtvaranje tržišta struje je neophodno da Srbija ne bi ostala "crna rupa" u elektro tržištu i da nas ne bi zaobišli dalekovodi i investicije u elektrane, jer moramo da se razvijamo u skladu sa okruženjem, objasnio je Vlaisavljević.\nIzvor: Tanjug, 24.12.2012.


RTS :: Grčić: Ugovori za stabilnu budućnost EPS-a\nEkonomija Grčić: Ugovori za stabilnu budućnost EPS-a\nsreda, 11. maj 2016, 16:17 -> 16:29\nGrčić: Ugovori za stabilnu budućnost EPS-a\nV. d. direktora "Elektroprivrede Srbije" Milorad Grčić potpisao je ugovore sa preduzećima "Autotransport", "Georad", "Proizvodnja, remont i montaža mašina i opreme" i "Kostolac - usluge", kojim se obezbeđuju usluge za ogranak "Termoelektrane i kopovi Kostolac". Ukupna vrednost tih pet ugovora je 1,8 milijardi dinara.\nMilorad Grčić je rekao da ovi ugovori sa pouzdanim partnerima garantuju stabilnost EPS-u i obezbeđuju posao za zaposlene u tim preduzećima.\n"EPS-ov ogranak 'TE-KO Kostolac' sada može da računa na sigurno obavljanje važnih poslova, poput remonta i održavanja mehanizacije i drenažnih sistema, geoloških radova, kao i obezbeđenja i prevoza", rekao je Grčić.\n"Dodatne garancije i sigurnost daje nam i Vlada Srbije, koja će kao vlasnik, usvajati plan poslovanja i završni račun za svako od ovih preduzeća pojedinačno", dodao je Grčić.\nPredrag Kostić, direktor korporativnih poslova "TE-KO Kostolac" ocenio je da su ugovoreni poslovi značajni su za stabilno funkcionisanje sistema EPS-a.\nPotpisivanjem ugovora obezbediće se i izrada i dorada mašinskih delova u termoelektranama u Kostolcu, usluge obezbeđenja objekata, održavanje i rukovanje drenažnim sistemima na površinskim kopovima, kao i geološki radovi.\nPerica Mojović, direktor "Autotransporta" istakao je veliki značaj ugovora kojima je obezbeđen posao za više do 2.000 radnika i dodao da je to prvi korak ka pozitivnom rešavanju statusa preduzeća koja su pre više od decenije izdvojena iz EPS-a.\nMojović je zahvalio Vladi Srbije i EPS-u na uloženim naporima da dođe do realizacije ovih odgovora.\nPrema rečima Jovice Toškovića, predsednika Sindikata "Kopova Kostolac", potpisivanjem novih ugovora pružena je velika šansa za razvoj izdvojenih preduzeća i "Elektroprivrede Srbije".


4.10.2014, RTS – Romi dva meseca u kolektivnom centru | Novinsko-informativna agencija Roma\n4.10.2014, RTS – Romi dva meseca u kolektivnom centru\nViše od 90 ljudi, uglavnom Roma iz Velikih Crljena, već dva meseca živi u kolektivnom smeštaju u sportskom centru u Lazarevcu, jer su u poplavama ostali bez krova na glavom.\nVećina njih je iz nehigijenskog naselja u blizini Termoelektrane “Kolubara”, ali ima i onih koji su i pre poplave bili beskućnici i svi oni traže da budu zbrinuti, prenosi Tanjug.\n“Lokalna samouprava u Lazarevcu čini velike napore da reši problem ali ne može sama, mora da pomogne država”, rekao je ministar Aleksandar Vulin tokom posete kolektivnom centru.\nVulin je zahvalio medicinskom osoblju i volonterima koji vode računa o ljudima koji su tamo smešteni.\nMinistar je naveo da ima nekih predloga za njihovo stambeno zbrinjavanje, o čemu će, kako je rekao, razgovarati sa institucijama koje mogu da pomognu.


Fudbalski klub Sloga iz Gornjeg Crnjelova, član Prve lige bh. entiteta Republike srpske, zahvalio se na gostoprimstvu FK Klis iz Buturović-Polja, iz Druge lige “jug” Federacije Bosne i Hercegovine na gostoprimstvu i korektnom odnosu svih aktera tokom jučerašnje revanš utakmice četvrtfinala Kupa Bosne i Hercegovine.\nKlis iz Buturović-Polja, sela sa sjevera Hercegovine i Sloga iz Gornjeg Crnjelova juče su remizirali, rezultatom 2:2, u revanš susretu četvrtfinala Kupa Bosne i Hercegovine igranom pred oko 4.000 navijača u Konjicu.\nPrevious Može li termalna voda s Ilidže zagrijavati Sarajevo?\nNext Memorandum 2 / Preko "srpskog kulturnog prostora" do "velike Srbije"


Gavranović: Nećemo smanjivati plate u gradskoj administraciji - mojKontakt portal - Radio Televizija Kontakt\nGavranović: Nećemo smanjivati plate u gradskoj administraciji\nMeđutim, gradom se širi priča da će do te nepopularne mjere ipak doći, što potvrđuju i pojedini odbornici opozicije u gradskoj skupštini, koji ističu da su gradske vlasti u ozbiljnim problemima kako održati funkcionisanje gradskih službi, te da je deficit budžeta dostigao 3,9 miliona KM.\n“Naravno, ima razmišljanja pojedinaca u Skupštini, ali priča je o rebalansu budžeta, pa svako ima svoje viđenje o tom problemu. Dakle, nema inicijative niti smo mi zasad o tome razmišljali”, rekao je Gavranović i dodao da smanjenje plata ne bi donijelo poboljšanje stanja u budžetu grada. Kako je istakao, grad Banjaluka bilježi toliko drastičan pad prihoda da i kada bi smanjili plate činovnicima za 10 odsto ne bi poboljšali stanje, već zato moraju pojačavati tempo u naplati prihoda i koristiti smanjenja na onim troškovima koji su mogući.\n“To je suština priče i budžet se jedino tako može kontrolisati, a smanjenje plate je mjera koja može da da efekat u ovom budžetu nekih milion-dva maraka, ali ništa niste riješili, osmi što ste destimulisli one koji treba da nose dio aktivnosi i u vezi sa dodatnom naplatom i dodatnom realizacijom projekata i progama”, kazao je Gavranović.\nSa druge strane, Milenko Jaćimović, odbornik SDS-a u Skupštini grada Banjaluka, rekao je da je deficit gradskog budžeta ove godine 3,9 miliona KM.\n“U planu je rebalans budžeta za 10 odsto, kojim će biti traženo i smanjenje plata radnika Gradske uprave za 10 odsto. Pored toga, ovih dana se zapošljavaju novi radnici, koji su u startu višak, a planira se smanjenje plata”, rekao je on. Pored toga, on je dodao da je dug grada za potrošnju struje milion maraka, a da postoje i dugovi prema “Čistoći”, “Depotu”, te izvođačima radova na infrastrukturi.\nDraško Ilić, odbornik SNSD-a u Skupštini grada Banjaluka, rekao je da smanjenje plata gradskoj administraciji ne bi donijelo neke pretjerane uštede u budžetu, već samo nezadovoljstvo kod zaposlenih i druge negativnosti koje manje plate prouzrokuju. On je kazao da bi, umjesto takvih poteza, trebalo raditi na povećanju prihoda u budžet.\nAleksandar Zolak, odbornik PDP-a u gradskoj skupštini, kazao je da odbornici opozicije od početka mandata upozoravaju na preveliku stavku koja odlazi na lična primanja radnika u Gradskoj upravi, kojih, kako je naveo, ima previše. On je dodao da bi smanjenje plata radnicima Gradske uprave bio iznuđen potez, jer je punjenje budžeta katastrofalno loše.\nKneževo: Škeljić ostaje načelnik\nPartizan izgubio, Vojvodina na vrhu


BIA nadležna za hapšenje Čolovića, ali to nije podvig\nBeta 6. septembra 2016. 11:45\nBezbednosno informativna agencija (BIA) jeste imala nadležnost da uhapsi Čeda Čolovića, osumnjičenog za špijunažu u korist Hrvatske, ali reč je „više o spektaklu, nego o kontraobaveštajnom podvigu BIA“, izjavio je direktor beogradskog Medjunarodnog instituta za bezbednost Orhan Dragaš.\n„Pitanje je pre svega koje je informacije hrvatskoj službi mogao da prenosi penzionisani oficir Vojske Srpske Krajine. Drugo, postavlja se pitanje šta je BIA čekala ovolike godine, ako se tvrdi da je zahvaljujući špijunaži Čede Čolovića Hrvatska podigla optužnice protiv devet srpskih oficira“, rekao je Dragaš za list „Alo“.\nPrema njegovim rečima, nema dileme, što se tiče legalnosti, da BIA ima pravo i obavezu da nadzire i obradjuje sve bezbednosne pojave i pojedince koji potencijalno mogu da budu opasnost po ustavni poredak Srbije, njenu bezbednosnu spremnost i ekonomiju.\n„Vojno-bezbednosna agencija je nadležna samo za aktivne pripadnike Vojske Srbije i Ministarstva odbrane, a za ostale gradjane, kao i za penzionere Vojske i Ministarstva odbrane, nadležnost ima BIA, kao civilna agencija“, rekao je Dragaš.\nOn je rekao da treba pohvaliti premijera Srbije Aleksandra Vučića, koji time što ne komentariše hapšenje Čede Čolovića pokazuje da službe i pravosudni sistem treba profesionalno i nezavisno da rade svoj posao.\nPrema jučerašnjim navodima RTS-a, osumnjičeni za špijunažu u korist Hrvatske Čedo Čolović nagodio se sa Višim javnim tužilaštvom u Beogradu za kaznu zatvora od tri godine.\nViše javno tužilaštvo u Beogradu je u petak, 2. septembra, saopštilo da je osoba koja je uhapšena u saradnji s Bezbednosno-informativnom agencijom (BIA), osumnjičena za špijunažu i da je reč o osobi koja ima državljanstvo i Srbije i Hrvatske. Beogradski mediji tada su preneli da se osumnjičeni zove Čedo Čolović (57) i da je nekadašnji oficir Vojske Republike Srpske Krajine.


Dr Kon: „Razmišljamo da nekim delatnostima UBLAŽIMO MERE“. Evo ko bi ipak mogao da radi uprkos odluci o „zaključavanju“ – UDARNA VEST . rs\nEpidemiolog Predrag Kon izjavio je, gostujući na televiziji ,,Pink“ da postoji mogućnost preispitivanja mera za neke delatnosti kao što su frizeri i kozmetički saloni, a koje su, u skladu s donetim epidemiloškim merama za ovu sedmicu, od jutros zatvoreni.\nZbog širenja korona virusa među populacijom, skoro sve sve radnje, osim prehrambenih i apoteka morale su da obustave rad, što je dovelo do velikog nezadovoljstva među malim privrednicima, ali i građanima.\nNekima ublažiti mere, neke strožijet kažnjavati\nOn se takođe osvrnuo na širenje britanskog soja korona virusa.\nPonovio je da je britanska varijanta koronavirusa do te mere izmenjena da ima veću sposobnost prenošenja i izazivanja ozbiljnijih oboljenja, čak i među mladima.


Kemal Zoronjić – Diskusija povodom izbora 40. Vlade Crne Gore | Bošnjačka stranka Crne Gore\nHome Skupštinske diskusije\tKemal Zoronjić – Diskusija povodom izbora 40. Vlade Crne Gore\nKemal Zoronjić – Diskusija povodom izbora 40. Vlade Crne Gore\nUvaženi predsjedniče države, poštovani predsjedniče skupštine, koleginice i kolege poslanci, poštovani budući članovi Vlade, gospodine Đukanoviću, uvaženi građani Crne Gore!\nU ime Bošnjačke stranke, navešću nekoliko ključnih opredjeljenja iz ekspozea mandatara Đukanovića, koje smo prepoznali kao važne razloge zbog kojih, ukupno uzevši, predloženi program zaslužuje našu podršku.\nIstaknuto je da će Vlada slijediti trasirane pravce spoljne politike prilagođene vremenu, mogućnostima i potrebama razvoja Crne Gore, što je doprinijelo njenom značajnom međunarodnom ugledu. Smatramo da su evroatlanske integracije ključni prioriteti spoljne politike Crne Gore.\nPut prema Evropskoj uniji je otvoren, ali osim konsenzusa društva, traži i ispunjavanje kriterijuma i standarda. Ubrzo ćemo se suočiti sa sve većim insistiranjem na apsolutnoj primjeni svih standarda na putu do punopravnog članstva u Evropsku uniju. Potrebno je nastaviti da osnažujemo i unaprjeđujemo institucije, jer samo jake institucije znače zdravije i sigurnije društvo posvećeno opštem dobru, a samo jasnim i mjerljivim rezultatima na ovom putu, možemo očekivati da će, uspješno započeti pregovori o pristupanju EU biti uspješno i završeni.\nTakođe, Crna Gora se nalazi na dobrom putu da postigne sve zahtjevne standarde za članstvo u savremenim svjetskim bezbjedonosnim strukturama. Dugoročna bezbjednost i stabilnost jeste obaveza koju jedna Vlada treba da garantuje svojim građanima. Ono na čemu snažnije trebamo raditi jeste poboljšanje komunikacione strategije, jer složićemo se građani moraju biti bolje i kvalitetnije informisani.\nIsto tako, mislimo da će Crna Gora nastaviti s dobrom regionalnom saradnjom i daljim njegovanjem dobrosusjedskih odnosa i regionalne stabilnosti, posebno kada je riječ o državama u okruženju.\nMislimo da je to dobra politika i dobra praksa, koju jedna mala država, kakva je Crna Gora, mora slijediti ukoliko želi da nastavi biti uvažavana u međunarodnoj zajednici.\nKada je u pitanju ekonomska politika, prepoznali smo jasna opredjeljenja da oporavak privrede u vremenu ekonomske krize, treba pratiti stvaranjem povoljnijeg ambijenta za direktne strane investicije. Vrijeme prije pridruživanja Evropskoj uniji treba maksimalno iskoristiti za modernizaciju zemlje i razvoj proizvodnje, te konkurentnosti domaćeg proizvoda, jer nas u Evropskoj uniji čekaju daleko veći izazovi i strožiji kriterijumi.\nTakođe, moramo pospješiti i regionalni razvoj i učiniti da konačno i zaostalost sjevera Crne Gore, privredno oživi kroz ozbiljne investicione projekte koji će dovesti do smanjenja nezaposlenosti, naročito kod mladih. Ekonomski snažan i razvijen sjever znači ekonomski snažna Crna Gora; a to nam je, složićemo se svi, zajednički cilj i vrijednost kojoj moramo stremiti.\nUvaženi gospodine Đukanoviću, saradnju sa našom brojnom dijasporom vidimo kao veliku šansu razvoja naše države. S ponosom možemo kazati da je naša dijaspora naš najbolji ambasador koji nas časno i dostojanstveno predstavlja i u Evropi i širom svijeta. Smatramo od izuzetne važnosti da se buduća Vlada snažnije založi za organizovanu saradnju države s dijasporom, jačanje međusobne pomoći i podrške, te zaštitu interesa dijaspore u pogledu razvoja diplomatske mreže.\nDakle, poštovani mandatare, vjerujemo da će rad, red i društvena odgovornost, postati prepoznatljivi model ponašanja u Crnoj Gori, a da će evroatlanski put Crne Gore, dobra regionalna saradnja, veća ulaganja u nerazvijena područija, smanjenje broja nezaposlenih i povećanje ukupnog životnog standarda naših građana, postati prepoznatljive aktivnosti i rezultati ove Vlade.


Konzervatizam i konzervativne stranke\nDa li je konzervativizam legitiman savremenog liberalnodemokratskog spektra i da li postoji fundamentalna razlika između, usmene, parlamentarne desnice centra i radikalne, antiliberalne desnice, koja je jednaka istoj takvoj razlici između parlamentarne i radikalne levice?\nObjavljivanjem knjige Žan-Arnoa Derensa Kosovska zamka, svi koji žele da razumeju šta se dešava na Kosovu, dobili su pouzdanog vodiča na teškom i neizvesnom putu traganja za istinom...\nKovanje antijugoslovenske zavere I-II\nJugoslovensko pitanje-Međunarodna zajednica.\nMeđunarodni krivični tribunal za bivšu Jugoslaviju(Hag)-Optužnice\nKnjiga Pola Tejlora, „Kraj evropske integracije” - u osnovi predstavlja kritičku viziju Evropske unije.\n"Prelazak" od sovjetske države ka Zajednici nezavisnih država,Rusije i novih samostalnih i nezavisnih zemlja, na vrednosti demokratije i tržišta je dug,težak i neizvestan put.\nDesimir Tošić je bio, iako duboko „srpski“ politički fenomen, ipak neobična pojava u našem političkom miljeu i javnom životu.\nKriza - Korisni idioti i kolaps Srbije\nČinjenica što današnja Srbija nema svoju strategiju, ali se zato u njoj dosledno sprovodi strategija za Srbiju, u ovom radu osvetljava se kao sistemska posledica bazičnog koncepta unutar koga su razvijene i od koga ne odstupaju sve (unutrašnje i spoljašnje) strategije koje su na snazi u današnjoj Srbiji...\nIzraz "velikosrpski hegemonizam" sa negativnim predznakom odavno je u upotrebi protiv srpski nastrojene borbene ideologije.\nKrvavi rukopis hronološki prati nastanak i rad nedeljnika Identitet koji će, uz dnevne novine Nacional, biti zabranjen nakon ubistva Zorana Đinđića, jer su navodno učestvovali u medijskoj pripremi atentata na premijera. Ova knjiga je pokušaj da se pokaže i objasni kako funkcionišu mehanizmi bludne sprege političara i mafije, uz asistenciju ucenjenih novinskih redakcija.\nDemokratija - Srbija - 2000-2005\nSrbija - Tranzicija - 2000-2005\nSrbija - Političke prilike - 2000-2005


Đoković: "Sport je veoma važan za razvoj dece" - Sportske.net\nĐoković: "Sport je veoma važan za razvoj dece"\nNajbolji srpski teniser Novak Đoković održao je danas čas tenisa deci u hali "Aleksandar Nikolić" i pozvao sve da se uključe u kampanju posvećenu značaju sporta "Sport u jednoj reči".\nIvanišević: ''Da mi je neko pričao da će Novak ovako pasti...''Bogdan Obradović za španski ''As'' o Đokoviću: ''Želim da ga probudim, dobro je da jede meso!''Novak o Srbiji, Federeru, Nadalu, a što je najvažnije - SPREMAN JE!Zimonjić ceni Špance, ali želi titulu sa Srbijom!Znate li zašto su Hrvati ponosni na Federerove najnovije podvige i da li je ovo veliki propust Novaka Đokovića?\n"Sport nosi snažne emocije i doneo mi je mnogo radosti. Bavljenje sportom je usmerilo moj život, uticalo na izgradnju mog karaktera, tela i jačanje uma i duha. Kad bih morao da izaberem jednu reč kojom bih ga opisao ta reč bi bila zdravlje. Sport je veoma važan za razvoj dece i odraslih", rekao je Đoković.\nOn je na druženju govorio o značaju sporta, a deca su pisala poruke na šta prvo pomisle kada čuju tu reč.\nĐoković je naveo da je ponosan što njegova fondacija aktivno radi na tome da se deci pruže jednaki uslovi za primenu regularnih fizičkih aktivnosti.\nKampanja "Sport u jednoj reči" trajaće od 6. do 30. aprila, a cilj je podizanje svesti o važnosti bavljenja sportom, njegovoj ulozi u društvu, kao i podsticanje dece i mladih da više vežbaju.\nOdržavaće se na društvenim mrežama, na kojima će ljudi na fotografijama i video porukama deliti šta za njih predstavlja sport u jednoj reči, korišćenjem haštega #SportIn1Word.\nNa kraju kampanje objavljeni sadržaj sa najviše "lajkova" biće odabran kao integralni deo zvaničnog video spota Fondacije Novaka Đokovića, koji će obići svet.\nĐoković optimista pred meč sa Federerom\nNovak preko stare mušterije do polufinala, sledi teniski klasik!\nSve se okrenulo, ništa od Partizanovih 600.000 evra?\nArsenal će ipak dobro proći, još jedno pojačanje za manje od milion funti!\nMonćijeva posla - Milan će zaraditi 20 miliona evra! A možda i neće...\nPoluvreme - Partizanovih 16-0, krcat ''Pionir'', Trinkijerijeva pesma i jedan momak koji izrasta u velikog asa... (TVITOVI)\nKup Francuske - PSŽ rutinski, četvrtoligaš preokrenuo, pa izbacio Lil!\nSadik progovorio o ponudi Napolija, može li da odoli?\nKoronavirus brine i čelnike Formule!\nOn bi opet u Zvezdu, samo još malo da napreduje...\nKod Murinja nema mesta, ali ostaje u Premijer ligi!\nVojvodina briljira na pripremama, Lalatović uveren - ovaj fudbaler će ''eksplodirati'' na proleće!


DEO 3 - OPŠTI USLOVI\nČlan 1. PRIMENA ZAKONA\n1.1 Izvođač je dužan da izvodi radove u skladu sa važećim Zakonom o planiranju i izgradnji, ostalim zakonima i podzakonskim aktima, pravilnicima, standardima, uredbama, pravilima struke, preporukama i uputstvima proizvođača materijala i opreme i sl. Posebne uzanse o građenju primenjuju se samo ako nisu u suprotnosti sa ostalim ugovornim dokumentima.\n1.2 U slučaju kršenja bilo kog gore akta iz prethodnog člana, Izvođač će nadoknaditi Investitoru sve eventualne troškove koji budu iz toga proistekli.\n1.3 Zakon i drugi izvori prava koji će se primenjivati na Ugovornu dokumentaciju i tumačenje iste su zakoni Republike Srbije.\nČlan 2. NADZOR\n2.1 Investitor obezbeđuje stalni stručni nadzor od početka do završetka izvođenja radova, a povremeni stručni nadzor, zavisno od potrebe u Garantnom periodu sve do izdavanja Potvrde o završetku Garantnog perioda. Nadzor će obavljati svoju dužnost u skladu sa važećim zakonskim propisima i ovlašćenjima koje dobije od Investitora, a koja će biti predstavljena Izvođaču u roku od sedam dana od potpisivanja Ugovora.\nČlan 3. ASIGNACIJA\n3.1 Izvođač ne može, bez prethodne saglasnosti Investitora u pisanoj formi, izvršiti asignaciju celog Ugovora ili nekog njegovog dela.\n2. OBAVEZE INVESTITORA I IZVOĐAČA\nČlan 4. KVALITET IZVEDENIH RADOVA I MATERIJALA\n4.1 Svi materijali, oprema i izrada treba da budu prvoklasni, novi i u skladu sa standardima, kako je to naznačeno u Ugovornoj dokumentaciji ili instrukcijama Nadzora i mogu da budu podvrgavani ispitivanjima. Troškove takvih ispitivanja snosi Izvođač.\n4.2 Za sve materijale koje namerava da upotrebi u izgradnji a nisu definisani Ugovorom, Izvođač je obavezan pribavi prethodno odobrenje Nadzornog organa.\n4.3 Izvođač je obavezan da, o svom trošku, obezbedi i preda Nadzoru sve ateste i potvrde za materijal i opremu koja se ugrađuje u skladu sa zahtevima nadležnih organa koji vrše tehnički pregled i daju odobrenje za upotrebu. Obaveza Izvođača je i da bez dodatnih troškova po Investitora, izvrši sva potrebna merenja, ispitivanja i testiranja. Ukoliko rezultati merenja, ispitivanja i testiranja u potpunosti ne zadovoljavaju kvalitet u skladu sa Ugovornom dokumentacijom, neće se izvršiti prihvatanje izvedenih radova.\n4.4 Izvođač će bez posebne naknade, pre početka korišćenja - ugrađivanja građevinskih materijala i opreme, na zahtev Investitora da dostavi uzorke materijala i odgovarajuće kataloge za opremu.\n4.5 Iako Investitor izvrši preliminarno prihvatanje nekog materijala ili dela koji se ugrađuje u objekat, on ga može odbiti i tražiti zamenu, ukoliko kasnija ispitivanja pokažu nedostatke. Troškovi koji iz toga proisteknu padaju na teret Izvođača.\nČlan 5. OBAVEZE INVESTITORA\n5.1 Investitor je dužan da ispunjava obaveze definisane Ugovornom dokumentacijom.\n5.2 Obaveza Investitora je da obezbedi svu dokumentaciju koju zahtevaju organi vlasti i nadležne komunalne kuće (građevinsku dozvolu, odobrenja za priključke na komunalnu infrastrukturu, taksu za zauzeće saobraćajnih površina i sl.) kao i da izmiri sve finansijske obaveze prema ovim organima (osim mesečnih troškova za potrošnju električne energije, vode i sl. u toku izvođenja radova koji padaju na teret Izvođača).\n5.3 Investitor je obavezan da pre početka izvođenja radova Izvođaču preda Glavni projekat po kome će se izvoditi radovi i po potrebi preda razjašnjenja po svim tehničkim pitanjima koja nisu definisana projektom.\nČlan 6.OBAVEZE IZVOĐAČA\n6.1 Izvođač se obavezuje da radove izvede u skladu s Ugovorom, kvalitetno i u ugovorenom roku. Izvođač je odgovoran za kvalitet upotrebljenog materijala, tehnološki postupak, kao i za kvalitet izvedenih radova.\n6.2 Izvođač se obavezuje da se u toku izvođenja radova pridržava postojećih propisa i mera zaštite na radu (da pribavi elaborat zaštite na radu neophodan za nadležnu inspekciju), higijensko-tehničkih i protivpožarnih mera zaštite do dana predaje izvedenih radova Investitoru. U skladu s tim odgovoran je za eventualne zahteve za naknadu štete.\n6.3 Izvođač je dužan da u pisanoj formi i na vreme obaveštava Nadzor o započinjanju pojedinačnih pozicija radova. Izvođač će obezbediti Nadzoru mogućnost ispitivanja i merenja obima izvedenih pozicija radova pre nego što se one pokriju ili uklone.\nIzvođač će na vreme obavestiti Nadzor kada je neka pozicija radova spremna za pregled i prijem, kao i za ispitivanje, a Nadzor će postupiti po prijemu takvog obaveštenja najkasnije u roku od dva (2) dana u cilju ispitivanja i premeravanja te pozicije.\nUkoliko Izvođač izvrši pokrivanje ili zatvaranje bilo koje pozicije radova bez prethodnog prijema i pregleda od strane Nadzora, Nadzor može izdati nalog Izvođaču da otkrije izvršene pozicije radova u cilju obavljanja pregleda i ispitivanja. Posle obavljenih pregleda i ispitivanja Izvođač je dužan da popravi i popuni otvarana mesta. Sve troškove takvih otvaranja i zatvaranja snosiće Izvođač.\n6.4 Izvođač preuzima punu odgovornost za svoje radove, od početka izvođenja radova do primopredaje radova. Ukoliko u tom vremenu dođe do bilo kakvog oštećenja na izvedenim radovima, materijalu i dr. Izvođač će, o svom trošku, otkloniti štetu na način da izvedeni radovi prilikom primopredaje budu u skladu s Ugovorom. U toku trajanja ovog Ugovora Izvođač će zaštititi Investitora od svake odgovornosti kao i nadoknaditi sve troškove Investitoru koje će eventualno imati zbog bilo kakvog propusta ili radnje Izvođača. Izvođač se obavezuje da o svom trošku izvrši popravke od eventualne štete koju pričini objektu, trećim licima ili okolini tako da oni ne utiču na rok završetka radova.\n6.5 Izvođač se obavezuje da imenuje Odgovornog izvođača radova (puno radno vreme) koji je prihvaćen od Investitora i pismeno obavesti Nadzor o granicama njegovih ovlašćenja u okviru kojih je i odgovornost za sprovođenje mera zaštite na radu. Nadzor ima pravo da, ukoliko nije zadovoljan radom Odgovornog izvođača, zahteva njegovu zamenu.\n6.6 Izvođač se obavezuje da o izvođenju radova uredno vodi građevinski dnevnik i građevinsku knjigu i da ih svakodnevno dostavlja Nadzoru na overu i potpis, kao i da postupa po primedbama Nadzora.\n6.7 Izvođač se obavezuje da skicira sve eventualne izmene u odnosu na Glavni projekat za potrebe projekta izvedenog stanja.\n6.8 Izvođač je obavezan da izradi detaljan dinamički plan izvođenja radova sa resursnim planovima (plan radne snage, plan angažovanja potrebne mehanizacije, plan nabavke materijala po mesecima). Navedene planove Izvođač je dužan da dostavi Investitoru u roku od 15 dana od dana potpisivanja Ugovora.\n6.9 Izvođač će svoj raspored radnog vremena uskladiti sa Nadzorom, bez obzira na koji se dan u nedelji to odnosi, kao i da po potrebi, uvede rad u smenama i poveća broj radnika u cilju poštovanja ugovorene dinamike. U ovom slučaju Izvođač ne stiče pravo na dodatno plaćanje van ugovorenog, obzirom da time obezbeđuje izvršavanje dinamičkog plana.\n6.10 Izvođač se obavezuje da pored količina radova iz Predmera izvede i sve eventualne viškove, nepredviđene i naknadne radove iz njegove delatnosti a po nalogu Nadzora. Bilo koji višak, nepredviđeni i/ili naknadni rad neće ni na koji način uticati na Ugovor ili ga obesnažiti. Za sve viškove ili nepredviđene radove Nadzor će izdati Izvođaču nalog u pisanoj formi.\nIzvođač se obavezuje da eventualne nepredviđene i naknadne radove izvede odmah po dobijanju naloga za njihovo izvođenje kroz građevinski dnevnik od strane Nadzora i u roku od tri radna dana dostavi ponudu koja će se usaglasiti radi naplate i odrediti rok izvršenja radova. Naknadnim radovima ne smatraju se radovi predviđeni projektnom dokumentacijom (u crtežima, detaljima i opisima) koji nisu posebno izraženi u predmeru ali su neophodni za kompletiranje određenih pozicija koje su navedene u predmeru.\nZa naknadne i nepredviđene radove isplata će se vršiti kroz mesečne situacije na osnovu usvojene Ponude a Aneks ugovora će se raditi po završetku radova i pre izrade konačnog obračuna (okončane situacije).\n6.11 Izvođač se obavezuje da po završetku radova sa objekta ukloni, u roku od 5 dana, sav svoj višak materijala, opreme, alat i sl.\n6.12 Izvođač je dužan da svakodnevno čisti svoj otpadni materijal, šut i održava objekat u urednom stanju svakodnevnim odlaganjem otpadnog materijala na predviđeno mesto na gradilištu. Ukoliko Izvođač po mišljenju Nadzora ne ispunjava prethodnu obavezu, tada on ima pravo da od mesečne situacije odbije vrednost potrebnu za čišćenje objekta od strane trećeg lica koje je angažovao.\n6.13 Izvođač će imati korektan partnerski odnos sa drugim učesnicima u izgradnji objekta. Izvođač će u svakom trenutku preduzeti sve razumne mere da spreči bilo koje nezakonito ili nasilničko ponašanje od strane njegovih radnika i preduzeti mere za očuvanje mira i zaštitu ljudi i njihove imovine na gradilištu. Nadzor će imati pravo da zahteva od Izvođača da odmah odstrani sa posla bilo koje lice koje je zaposlio Izvođač, a čije je zaposlenje prema mišljenju Nadzora nepoželjno. Takvo lice ne sme ponovo da bude zaposleno na gradilištu bez odobrenja Nadzora u pisanoj formi. Ovo neće uticati na ispunjavanje ugovornih obaveza.\n6.14 Izvođač će bez posebne naknade:\n-Obezbediti prisustvo svojih predstavnika prilikom primopredaje radova.\n-Otkloniti sve nedostatke po Zapisnicima komisije za tehnički pregled i Primopredaju radova u roku koji je dat u Zapisnicima.\n-Otkloniti sve eventualne nedostatke koji bi se pojavili u Garantnom periodu, s tim da sa otklanjanjem istih počne najkasnije četrdesetosam (48) časova po dobijanju pisanog obaveštenja od Investitora.\n6.15Izvođač neće podugovarati bilo koju poziciju radova, uključujući i profesionalne usluge, bez prethodne saglasnosti Investitora ili Nadzora u pisanoj formi.\n6.16Izvođač nema pravo da koristi gradilište u bilo koje druge svrhe osim onih definisanih Ugovornom dokumentacijom, a koje su isključivo u vezi sa izvođenjem ugovorenih radova.\nČlan 7. MEĐUSOBNI ODNOS IZVOĐAČA I PODIZVOĐAČA RADOVA\n7.1 Ukoliko je Investitor za neke od pozicija radova angažovao nominovanog Podizvođača, Izvođač je dužan da nakon dobijanja pisanog obaveštenja od Nadzora i kopiju Ugovorne dokumentacije Investitora i Podizvođača omogući Podizvođaču pristup gradilištu.\n7.2 Izvođač je dužan da Podizvođaču obezbedi priključenje na električnu energiju, vodu, prostor za presvlačenje, ishranu i toalet radnika i prostor za odlaganje materijala, alata i opreme i otpada na gradilištu. Horizontalni i vertikalni transport za pozicije koje je ugovorio su obaveza Podizvođača i sprovodiće ih po uputstvima koje dobije od Izvođača.\n7.3 Dužnost Izvođača je da koordiniše rad Podizvođača tako da može nesmetano da radi da bi ispunio predviđene rokove završetka radova.\n7.4 Podizvođač je dužan da postupa po uputstvima i primedbama Izvođača..\n7.5 Sva komunikacija između Izvođača i Podizvođača obavezno se vodi pisano a kopija se predaje Nadzoru.\nČlan 8. OSIGURANJE\n8.1 Pre početka izvođenja radova Izvođač treba da izvrši osiguranje od sopstvene odgovornosti (na iznos EUR ____________ po događaju u dinarskoj protivvrednosti po srednjem kursu NBS na dan zaključenja osiguranja) i osiguranje radova (na iznos 110% od ugovorene vrednosti radova), do pune vrednosti, za bilo kakvo materijalno ili fizičko oštećenje, gubitak ili štetu do koje može da dođe na svoj imovini, uključujući imovinu Investitora, građevinskoj/montažnoj opremi ili povredu bilo kog lica, do čega može da dođe prilikom izvođenja radova.\nTakvo osiguranje treba da bude zaključeno kod nekog Osiguravajućeg društva i na iznos i pod uslovima koje bude odobrio Investitor, a odobrenje neće biti bez razloga uskraćeno. Kad god je to potrebno, Izvođač će pokazati Investitoru polise osiguranja i potvrde za plaćanje tekućih premija.\n8.2 Izvođač je obavezan da izvrši osiguranje celokupnog osoblja (uključujući i osoblje svojih Podizvođača) u toku čitavog perioda izvođenja radova, dok su zaposleni na Gradilištu. Izvođač će obavestiti Osiguravajuće društvo o svim promenama vezanim za izvođenje radova, ako nastanu takve okolnosti, i obezbediti adekvatnost osiguranja u bilo kom trenutku u skladu sa uslovima Ugovorne dokumentacije.\n8.3 Ako Izvođač propusti da zaključi i održava pomenuta osiguranja kako je prethodno navedeno u tačkama 8.1 i 8.2, Investitor može da zaključi i održava na snazi takvo osiguranje i plati takvu premiju ili premije kako bude bilo potrebno u tu svrhu. Investitor će s vremena na vreme odbijati iznos koji je tako platio, od novca koji je dospeo za plaćanje Izvođaču ili će isti nadoknaditi kao dug Izvođača.\nČlan 9. OTPOČINJANJE RADOVA\n9.1 Izvođač će početi sa izvođenjem radova na gradilištu u roku od sedam dana od kada se ispune uslovi definisani ugovorom, što se konstatuje protokolom overenim od strane Izvođača i Investitora.\nČlan 10. PRODUŽETAK ROKA IZVOĐENJA RADOVA\n10.1 Izvođač ima pravo na produžetak roka izvođenja radova u slučaju da kasni sa ispunjenjem Ugovora iz nekog od sledećih razloga:\n-Izuzetno loši klimatski uslovi, neuobičajeni za godišnje doba i za mesto na kome se radovi izvode i koji onemogućavaju izvođenje radova;\n-Kašnjenju u izdavanju naloga, uputstava i odobrenja od strane Investitora i/ili Nadzora koji utiču na ispunjenje ugovorenog datuma završetka, a koji nisu posledica propusta Izvođača;\n-Neispunjenja neke od obaveza Investitora na način definisan Ugovornom dokumentacijom;\n-Bilo koje obustave izvođenja radova koja nije posledica propusta Izvođača;\n-Ako iznos viškova, nepredviđenih i/ili naknadnih radova poveća vrednost Ugovorenih radova za više od 10%;\n-Više sile, kako je to definisano u Opštim uslovima.\n10.2 Izvođač će odmah u pisanoj formi obavestiti Investitora ili Nadzor o nastanku okolnosti iz tačke 10.1, zbog kojih radovi mogu da kasne ili da budu prekinuti. Obaveštenje treba da sadrži detalje o uzrocima i razlozima tog kašnjenja ili prekida. Ukoliko Izvođač ne obavesti pisano Investitora o postojanju okolnosti zbog kojih radovi kasne, smatraće se da takve okolnosti nisu ni postojale.\n10.3 Ako Izvođač bude u zakašnjenju usled bilo kog razloga navedenog u tački 10.1 ovih Uslova, on će uputiti zahtev Investitoru ili Nadzoru u pisanoj formi, za produžetak roka izvođenja radova. Izvođač je obavezan da ovakav zahtev uputi Investitoru u roku od (3) tri dana nakon što se uverio da će izvođenje radova zaista da kasni. Investitor će takvo kašnjenje uzeti u obzir prilikom eventualnog produženja roka za završetak radova i o tome obavestiti Izvođača u pisanoj formi.\nČlan 11. KAŠNJENJA U IZVOĐENJU\n11.1 Ukoliko postoji opravdana sumnja da radovi neće biti izvedeni u ugovorenog roku, Investitor ima pravo da naloži Izvođaču da preduzme sve potrebne mere kojima se obezbeđuje usklađivanje izvođenja radova sa dinamičkim planom i ugovorenim rokom. Po osnovu napred iznetog, Izvođač neće imati pravo ni na kakva dodatna potraživanja.\n11.2 Ukoliko Izvođač ne izvrši svoju obavezu u ugovorenom roku, osim za neki od slučaja iz tačke 10.1 ovih Uslova, Investitor ima pravo da naplati na ime penala dva promila (2 ‰) od ugovorene vrednosti radova za svaki dan prekoračenja roka, s tim što iznos tako određene ugovorne kazne ne može da pređe 10 procenata (10%) od ukupne vrednosti ugovorenih radova.\n11.3 Ako je šteta koju je pretrpio Investitor usled neurednog ili neblagovremenog ispunjavanja ugovorenih obaveza Izvođača veća od ugovorenih penala, Investitor će zahtevati, pored ugovorenih penala, naknadu štete koja prelazi ugovorene penale i ima pravo da, nakon obaveštavanja Izvođača u pisanoj formi o stvarno nastaloj šteti, uradi sledeće:\n-da naplati Garanciju za dobro i kvaliteno izvođenje radova;\n-da raskine Ugovor;\n-da zaključi novi ugovor sa trećim licem na trošak Izvođača.\nČlan 12. OPŠTE ODREDBE\n12.1 Sva plaćanja će se vršiti u dinarima po srednjem kursu NBS na dan ispostavljanja situacije ili računa.\nČlan 13. AVANS\n13.1 Investitor će, pre početka izvođenja radova, a nakon potpisivanja Ugovora, uplatiti Izvođaču, na osnovu ispostavljene Avansne situacije, beskamatni avans.\nPlaćanje avansa biće odobreno za isplatu od strane Investitora, pošto Izvođač preda Avansnu situaciju i Avansnu garanciju odobrenu u skladu sa ovim Uslovima.\n13.2 Izvođač će avans koristiti isključivo za pokriće troškova vezanih za radove koji su predmet ovog ugovora. Korišćenje avansa može biti kontrolisano od strane Investitora. Pravdanje datog avansa vršiće se umanjenjem mesečnih situacija srazmerno procentu izvršenih radova.\nČlan 14. GARANCIJE\n14.1 Izvođač će posle potpisivanja Ugovora, a pre uplate avansa, najkasnije u roku od sedam dana od potpisivanja Ugovora, obezbediti Bankarsku garanciju za povraćaj primljenog avansa, na iznos ukupne vrednosti avansa. Garancija će važiti do momenta vraćanja celokupnog avansa kada će biti vraćena Izvođaču.\nUkoliko Ugovor bude raskinut pre potpunog pravdanja avansa, Investitor ima pravo da deo neopravdanog avansa naplati iz Bankarske garancije za povraćaj primljenog avansa.\n14.2 Izvođač će kao garanciju za dobro i kvalitetno izvođenje radova obezbediti Bankarsku garanciju u iznosu 10% od ugovorene sume. Garancija će važiti do izdavanja Potvrde o Završetku radova. Izvođač će dostaviti Garanciju u roku od četrnaest (14) dana po potpisivanju Ugovora i istu će odobriti Investitor. Ova Garancija će biti vraćena u roku od četrnaest (14) dana od dana izdavanja potvrde o Završetku radova, odnosno nakon što Izvođač dostavi Garanciju za garantni period.\nNeizvedene i/ili loše izvedene radove, čije nedostatke Izvođač nije otklonio u skladu sa Ugovornom dokumentacijom, Investitor će otkloniti angažovanjem drugog Podizvođača i naplatiti troškove iz Bankarske garancije.\n14.3 Izvođač će kao garanciju za Garantni period obezbediti Bankarsku garanciju u iznosu 5% od ugovorene sume. Garancija će važiti do isteka garantnog perioda. Izvođač će Garanciju za dobro i kvalitetno izvođenje radova zameniti Garancijom za garantni period i istu će odobriti Investitor. Ova Garancija će biti vraćena Izvođaču u roku od četrnaest (14) dana od dana izdavanja Potvrde o završetku Garantnog perioda, od strane Investitora.\nUkoliko se tokom garantnog perioda pojave nedostaci i Izvođač iste ne otkloni u skladu sa Ugovornom dokumentacijom, Investitor će otkloniti uočene nedostatke angažovanjem drugog Podizvođača i naplatiti iz Bankarske garancije.\n14.4 Bankarske garancije iz tačaka 14.1, 14.2 i 14.3 ovog Člana biće u obliku koji je dat u delu dva (2) ove Tenderske dokumentacije. Ustanova koja će obezbediti takve garancije biće odobrena od strane Investitora. Troškove Bankarskih garancija snosiće Izvođač.\nČlan 15. REVIZIJA CENA\n15.1 Samo kada izmena nekog zakona, nakon potpisivanja Ugovora, utiče na cene radne snage, mehanizacije i materijala korišćenih kod utvrđivanja ugovorenih jediničnih cena, onda takve jedinične cene mogu da se prilagode naviše ili naniže kako bi odrazile takve promene, a u svemu prema važećoj zakonskoj regulativi.\nČlan 16. OBRAČUN\n16.1 Iznosi za plaćanje se računaju na osnovu ugovorenih jediničnih cena i za stvarno izvedene količine radova prema overenoj građevinskoj knjizi. Količine date u predmeru su orijentacione i ne uzimaju se za obračun izvedenih radova.\n16.2 Stvarno izvedene količine radova biće određene merenjem u skladu sa ugovornom dokumentacijom, propisima i praksom. Merenja će vršiti Izvođač uz stalnu kontrolu Nadzora, što će biti dokumentovano obostrano overenom građevinskom knjigom.\n16.3 Obračun viškova radova vršiće se na osnovu ugovorenih jediničnih cena i za količine radova prema overenoj građevinskoj knjizi, bez obzira koliko procenata predstavlja ta količina u odnosu na ugovorenu količinu.\nČlan 17. PRIVREMENE SITUACIJE\n17.1 Periodična plaćanja vršiće se mesečno. Mesečne situacije će Izvođač ispostavljati od 1-5-og u mesecu za radove izvedene u prethodnom mesecu na osnovu overene građevinske knjige.\n17.2 Nadzor će izvršiti proveru situacije u roku od 3 dana i eventualno vratiti situaciju Izvođaču na ispravljanje. Izvođač je dužan da preda novu, ispravljenu situaciju. Usaglašenu i ispravljenu situaciju Investitor će overiti i isplatiti Izvođaču u roku od 10 dana.\n17.3 Od svake mesečne situacije Izvođač će odbiti 5% vrednosti situacije kao garantni depozit (garantni depozit se zadržava do izrade okončane situacije kada se isti isplaćuje u zamenu za bankarsku garanciju za garantni period).\n17.4 Mesečnim situacijama će biti obuhvaćeni isključivo radovi izvršeni na objektu i eventualno materijal dopremljen, uskladišten i obezbeđen na gradilištu. Svi materijali i oprema koji nisu na gradilištu neće biti priznati za plaćanje dok ne budu ugrađeni ili dopremljeni na gradilište.\nČlan 18. PRIMOPREDAJA RADOVA\n18.1 Primopredaja objekta vrši se po završetku radova. Nakon završetka i pregleda radova i nakon otklanjanja eventualnih nedostataka od strane Izvođača, Investitor će podneti zahtev nadležnim organima za vršenje tehničkog pregleda, pregleda komisije MUP-a i eventualno ostalih komisija propisanih Zakonom i podzakonskim aktima. Izvođač je dužan da za izvedene radove dobije potpuno pozitivan nalaz svih komisija. Troškove prvih pregleda snosi Investitor. Troškove svih eventualnih naknadnih pregleda za istu vrstu radova snosiće Izvođač. Investitor će izdati Potvrdu o završetku radova po dobijanju pozitivnih mišljenja svake od komisija.\n18.2 Po dobijanju pozitivnih mišljenja nadležnih komisija, Ugovorne strane će u razumnom roku sastaviti Zapisnik o primopredaji izvedenih radova i utvrditi sve eventualne nedostatke koje će Izvođač otkloniti u najkraćem mogućem roku.\nČlan 19. KONAČNI OBRAČUN (OKONČANA SITUACIJA)\n19.1 Konačnim obračunom se regulišu sva međusobna potraživanja ugovornih strana. Konačni obračun izvedenih radova mora se završiti najkasnije u roku od trideset (30) dana od potpisivanja Zapisnika o primopredaji izvedenih radova.\n19.2 Konačni obračun se radi na osnovu Zapisnika o Primopredaji izvedenih radova i svih drugih ugovornih dokumenata koji su od važnosti za izradu istog.\n19.3 Konačni obračun sadrži naročito:\n-Vrednost izvedenih radova prema Ugovornoj dokumentaciji;\n-Posebno iskazan iznos ugovorenih radova, iznos nepredviđenih i naknadnih radova, iznos penala itd.\n-Iznos do tada plaćenih situacija;\n-Konačni iznos koji Izvođač treba da primi ili vrati po obračunu;\n-Datum završetka konačnog obračuna.\n19.4 Za eventualne neotklonjene nedostatke po Zapisniku o primopredaji radova, Izvođaču će se, pri Konačnom obračunu, trajno odbiti njihova vrednost u iznosu koji sigurno obezbeđuje njihovo otklanjanje preko drugog izvršioca u momentu izrade Konačnog obračuna.\n19.5 Ugovorna strana koja po Konačnom obračunu treba drugoj ugovornoj strani da isplati određeni iznos, dužna je da ovu svoju obavezu izvrši u roku od dvadeset (20) dana od potpisa Konačnog obračuna (Okončane situacije).\n19.6 Prihvatanje Konačnog obračuna značiće da Izvođač odustaje od svih zahteva, pa i onih koji su već ranije podneti u pisanoj formi, a ostali su neregulisani.\nČlan 20. ZAHTEVI ZA DODATNIM PLAĆANJIMA\n20.1 U slučaju da tokom izvođenja radova nastupe takve okolnosti na osnovu kojih Izvođač smatra da ima pravo na dodatna plaćanja on mora:\n-da Investitoru najavi svoju nameru da zatraži dodatna plaćanja u roku od sedam (7) dana nakon svog saznanja za te okolnosti sa navedenim razlozima za takvo potraživanje u pisanoj formi;\n-da nakon najave, u najkraćem roku, a najkasnije sedam (7) dana od najave, u pisanoj formi, dostavi zahtev za potraživanje sa obrazloženjem istog, dovoljno detaljnim da omogući Investitoru razmatranje istog.\n20.2 Po prijemu zahteva sa obrazloženjem, Investitor će u roku od sedam (7) dana, obavestiti Izvođača u pisanoj formi, o svojoj odluci da prihvati ili odbaci zahtev Izvođača za dodatnim plaćanjima.\nČlan 21. GARANTNI PERIOD\n21.1 Garantni period za sve izvršene radove po ovom Ugovoru je dve godine od dana izdavanja Potvrde o završetku radova.\n21.2 Izvođač treba da izvede sve radove, popravke i odstranjivanje nedostataka i propusta, osim onih koji su posledica normalnog trošenja, u skladu sa zahtevom koji mu Investitor uputi u pisanoj formi u toku Garantnog perioda, a kao rezultat pregleda koji je izvršio Investitor i/ili Nadzor i/ili nadležna institucija pre isteka ovog perioda.\nUkoliko se za vreme Garantnog perioda uoče nedostaci izvedenih radova koji su posledica ugradnje neodgovarajućih materijala ili nekvalitetno izvedenih radova, Garantni period se prekida. Garantni period će nastaviti da teče pošto Izvođač otkloni uočene nedostatke.\n21.3 Sve radove u garantnom periodu Izvođač će izvršiti o svom trošku ukoliko je, prema mišljenju Investitora, potrebno da se ti radovi izvedu zbog toga što materijal i izrada nisu bili u skladu sa Ugovornom dokumentacijom ili zbog nemarnosti ili izričitog ili posrednog propusta Izvođača da ispuni neku svoju obavezu prema Ugovornoj dokumentaciji.\n21.4 Ako Izvođač propusti da izvede radove iz prethodnog člana, ili ako je takav rad hitne prirode, a Izvođač se nije odazvao na poziv Investitora u roku od četredesetosam (48) časova, Investitor može da zaposli i plati drugog Podizvođača da ih izvrši. U tom slučaju Investitor ima pravo da nadoknadi sve troškove koji iz toga proisteknu iz Bankarske garancije za garantni period.\n21.5 Izvođač će obezbediti od svih svojih Podizvođača i isporučilaca garancije koje će biti deklarisane na Investitora. U onoj meri u kojoj je potrebno da to koristi Investitoru, Izvođač treba da prenese na Investitora sva prava korišćenja garancije koju daju takvi Podizvođači i isporučioci.\nČlan 22. KONAČNA PRIMOPREDAJA\n22.1 Ugovor se neće smatrati izvršenim dok Investitor ne bude izdao Potvrdu o završetku garantnog perioda. Potvrdu o završetku garantnog perioda Investitor treba da izda u roku od trideset (30) dana od isteka garantnog perioda, pod uslovom da su završeni radovi naloženi u toku takvog perioda.\n22.2 Investitor ima pravo da produži rok za izdavanje Potvrde o završetku garantnog perioda, ukoliko u roku od trideset (30) dana po isteku garantnog perioda, utvrdi nedostatke koje je Izvođač u obavezi da otkloni, o čemu će obavestiti Izvođača u pisanoj formi.\n22.3 Ukoliko Investitor, u roku od šezdeset (60) dana od isteka garantnog perioda, ne izda Potvrdu o završetku garantnog perioda i ne obavesti Izvođača o nedostacima koje je u obavezi da otkloni, smatraće se da je Potvrda o završetku garantnog perioda data.\n5. RASKID UGOVORA I REŠAVANJE SPOROVA\nČlan 23. RASKID UGOVORA OD STRANE INVESTITORA\n23.1 Ako je Izvođač:\n-petnaest (15) dana pošto je dobio u pisanoj formi od Nadzora upozorenje da počne izvođenje radova, stalno i svesno zanemaruje da izvrši svoje obaveze ili zadržava napredovanje radova po Ugovornoj dokumentaciji;\n-propustio da u razumnom roku postupi po nalogu Nadzora da otkloni neki uočeni nedostatak što utiče na pravilno izvođenje radova i rok izvođenja radova;\n-bez saglasnosti Investitora dao u podizvođenje neki deo Ugovora;\n-pravno onemogućen da izvodi radove ili izvršio organizacione izmene kojima se menja njegov pravni subjektivitet;\n-propustio da pribavi tražene Garancije i/ili osiguranje,\nInvestitor može, pošto mu je dao obaveštenje, u pisanoj formi, sedam (7) dana unapred, da odstrani Izvođača sa Gradilišta, a da time ne povredi Ugovor ili oslobodi Izvođača neke od njegovih obaveza ili odgovornosti prema Ugovornoj dokumentaciji ili utiče na prava i ovlašćenja koja je Izvođač preneo na Investitora i može sam da završi radove ili zaposli nekog drugog Izvođača da ih završi.\n23.2 Investitor će u saradnji sa Nadzorom, posle odstranjivanja Izvođača, utvrditi koji iznos je, ako ga ima, u trenutku odstranjivanja opravdano zaradio Izvođač, kao i vrednost bilo kojih neiskorišćenih ili delimično iskorišćenih materijala, građevinskih postrojenja i montažne opreme.\nInvestitor ima pravo da na Gradilištu zadrži, ako smatra da je to potrebno u cilju završetka radova, neiskorišćene materijale, građevinska postrojenja i opremu i da to nadoknadi Izvođaču, s tim da taj iznos ne prelazi sumu koja bi bila plativa Izvođaču da je pravilno završio radove.\n23.3 Ako Investitor odstrani Izvođača, on će zadržati srazmeran deo plaćanja Izvođaču prema procenjenom iznosu svih troškova koje zbog toga Investitor može da ima (troškovi izvođenja i održavanja, štete zbog kašnjenja u završetku i svi drugi troškovi).\nAko takav iznos bude prelazio sumu koja bi bila plativa Izvođaču da je pravilno završio radove, onda će Izvođač, platiti Investitoru na njegov zahtev iznos takvog viška i to će sve do neizvršenog plaćanja smatrati dugom koji Izvođač treba da nadoknadi Investitoru.\n23.4 Investitor ima pravo da u svakom trenutku raskine Ugovor i bez krivice Izvođača definisane u Opštim uslovima. U tom slučaju Investitor će isplatiti Izvođaču iznos koji je u trenutku raskida opravdano zaradio ili bi razumno zaradio za stvarno izvedene radove prema Ugovornoj dokumentaciji.\nČlan 24. RASKID UGOVORA OD STRANE IZVOĐAČA\n24.1 U slučaju da Investitor:\n-propusti da u roku od tri (3) meseca plati Izvođaču iznos koji mu duguje,\n-formalno izvesti Izvođača da usled nepredviđenih razloga nije u mogućnosti da dalje izvršava ugovorne obaveze ili prestane da izvršava svoje Ugovorne obaveze,\n-obustavi radove u periodu dužem od devedeset (90) dana iz razloga koji nisu predviđeni Ugovornom dokumentacijom, niti su posledica Izvođačevih propusta,\nIzvođač će imati pravo da raskine Ugovor pošto izvesti Investitora, u pisanoj formi trideset (30) dana ranije.\n24.2 U slučaju takvog raskida, Investitor će biti u istoj obavezi prema Izvođaču, s obzirom na plaćanje, kao da je Ugovor raskinut prema odredbama o Višoj sili u Opštim Uslovima. Investitor će platiti Izvođaču i iznos bilo kojeg gubitka ili štete koju je Izvođač pretrpeo (osim izgubljene dobiti), a do kojih dođe usled ili u vezi sa posledicom takvog raskida.\n24.3 Ovakav raskid Ugovora neće biti na štetu nijedne od Ugovornih strana.\n24.4 Nakon raskida, Izvođač je obavezan da u najkraćem roku, sa gradilišta ukloni svu opremu i materijal.\nČlan 25. VIŠA SILA\n25.1 Pod Višom silom se smatra događaj čije nastupanje i dejstvo ne zavise od volje ugovornih strana i podrazumeva rat, nemire, epidemije, zemljotres, poplava i sl. koje iskusan Izvođač ne bi mogao da predvidi ili se na vreme obezbedi od njih.\n25.2 Izvođač neće biti ni u kakvoj obavezi za posledice Više sile.\n25.3 Ukoliko Viša sila traje duže od sto osamdeset (180) dana, bilo koja Ugovorna strana može obavestiti drugu da raskida Ugovor po isteku trideset (30) dana od dana takvog obaveštenja, pod uslovom da Viša sila još uvek traje nakon isteka tridesetog dana.\nAko zbog Više sile Ugovor bude raskinut, Investitor će isplatiti Izvođaču sve troškove koje je Izvođač opravdano imao očekujući da se završe svi radovi, ukoliko takvi troškovi nisu pokriveni prethodnim uplatama.\n25.4 Ukoliko se nastavi izvođenje radova nakon prestanka Više sile, Investitor neće biti odgovoran za sva kašnjenja u plaćanju koja su posledica dejstva Više sile, isto tako Izvođač neće biti odgovoran za gubitak neke od Garancija definisanih ovim Uslovima.\n25.5 Izvođač ima pravo na produženje roka izvođenja radova za onaj period za koji je Viša sila trajala.\n25.6 Ukoliko zbog posledica dejstva Više sile, Izvođač bude morao da izvede neke Nepredviđene radove, oni će biti obračunati i plaćeni na način definisan u ovim Uslovima.\nČlan 26. REŠAVANJE SPOROVA\n26.1 Ako se bilo kakvo neslaganje pojavi između Investitora i Izvođača u vezi sa Ugovorom, takvo neslaganje Ugovorne strane će nastojati da reše mirnim putem, na obostrano zadovoljstvo.\n26.2 Ukoliko neslaganje Ugovornih strana iz prethodnog stava ove tačke ne može da se reši na zajedničko zadovoljstvo Ugovornih strana, takvo neslaganje će biti podneto na arbitražu. Arbitraža će biti sprovedena po pravilima Privredne Komore Srbije.\n26.3 Konačna odluka arbitraže biće obavezujuća za obe Ugovorne strane.\n26.4 Ukoliko Ugovorne strane ne mogu da reše spor ni putem arbitraže, priznaju nadležnost Trgovinskog suda u Beogradu.\n26.5 Ukoliko već nije došlo do odricanja od Ugovora ili do njegovog raskida, Izvođač će, u svakom slučaju, da nastavi sa izvođenjem radova sa dužnom marljivošću, a Investitor će nastaviti sa plaćanjima Izvođaču, u skladu sa odredbama Ugovorne dokumentacije. Obaveze Ugovornih strana neće biti menjane iz razloga što se arbitraža ili spor vode za vreme izvođenja radova.


Turska: Sankcije SAD zbog S-400 bi bile kontraproduktivne\nTanjug 9. decembra 2020. 18:10\nANKARA – Sankcije koje bi SAD mogle da uvedu Turskoj zbog kupovine ruskog sistema protivraketne odbrane S-400 bile bi kontrapoduktivne i na štetu odnosa između Ankare i Vašingtona, izjavio je portparol turskog predsednika Ibrahim Kalin.\nKalin je na video koferenciji za novinare rekao da Turska veruje da može da ima dobru i pozitivnu agendu sa administracijom novoizabranog američkog predsednika Džozefa Bajdena, prenosi Rojters.\nBilateralni odnosi između Turske i Ankare pogoršali su se zbog kupovine ruskog sistema protivraketne odbrane S-400 od strane Turske, razlika u pogledu politike prema Siriji i pritvaranju zaposlenih u američkom konzulatu i građana Turske.\nRojters je ranije preneo da je turski predsednik Redžep Tajip Erdogan pred put u Azerbejdžan izjavio da saopštenja aktuelne administracije Donalda Trampa i akcije koje preduzima u vezi sa nabavkama oružja od strane Ankare nisu u redu, a pogotovo njena politika prema Siriji.\nErdogan je rekao da je još rano da se komentariše nova administracija Džozefa Bajdena i da će o zategnutim odnosima između SAD i Turske razgovarati sa Bajendom pošto stupi na funkciju predsednika, čime je umanjio šanse za uvođenje sankcija Ankari od strane Vašingtona.\nAnkara je prošle godine kupila ruski sistem protivraketne odbrane S-400, a zbog ovog poteza SAD bi Turskoj mogle da uvedu sankcije početkom sledeće godine ukoliko Kongres odobri zakon o odbrani koji predviđa uvođenje sankcija Turskoj.


Misija OEBS-a na Kosovu podržava nezavisne institucije da svoj rad predstave javnosti | OSCE\nPočetna strana Novosti Vest i saopštenja Misija OEBS-a na Kosovu podržava nezavisne institucije da svoj rad predstave javnosti\nMisija OEBS-a na Kosovu podržava nezavisne institucije da svoj rad predstave javnosti\nSerija od četiri debate o ulozi nezavisnih institucija, u činjenju vlade odgovornom, koju je organizovala Misija OEBS-a na Kosovu, za studente Prištinskog univerziteta i predstavnike nezavisnih institucija završena je 13. novembra 2012. godine.\nDiskusije, na kojima su učestvovali studenti prava, javne administracije i političkih nauka, organizovane su kako bi se pomoglo nezavisnim institucijama da dopru do mladih ljudi.\n„Nezavisni nadzorni odbor za civilnu službu, Agencija za zaštitu ličnih podataka, Kancelarija generalnog revizora i Institucija zaštitnika građana su relativno mlade institucije,“ – rekao je Jared Hays, vršilac dužnosti šefa odeljenja za demokratizaciju pri Misiji OEBS.\n„Međutim, njihova uloga u jačanju transparentnosti i odgovornosti u odlučivanju postaje sve važnija. Zato je bitno da ove institucije dopru do javnosti i promovišu svoj rad. Sa druge strane, važno je da studenti nauče kako ove institucije funkcionišu, kako mogu da im se obrate i imaju korist od njihovog rada.“\nDebate predstavljaju jednu od pratećih aktivnosti nakon OEBS-ovog izveštaja iz jula 2012. godine, koji je identifikovao nedostatak aktivnosti na terenu i informisanosti o radu nezavisnih institucija kao glavni izazov u sprovođenju njihovih mandata.\nMisija OEBS-a na Kosovu ima mandat u zaštiti i unapređenju ljudskih prava, demokratizaciji i razvoju sektora za javnu bezbednost. Misija je pomogla osnivanje određenog broja nezavisnih i regulatornih institucija, uključujući kosovski Institut za pravosuđe, Nezavisnu komisiju za medije, Instituciju zaštitnika građana, Centralnu izbornu komisiju i Nezavisni nadzorni odbor za civilnu službu na Kosovu, a sada podržava njihov rad.


Vladika Joanikije: Vladari ne mogu da osnivaju Crkvu – Televizija srpske dijaspore\nNjegovo preosveštenstvo episkop budimljansko-nikšićki Joanikije, izjavio je da nijednom vlastodršcu ovog sveta, pa ni predsjedniku Crne Gore, Milu Đukanoviću, ne pripada pravo da osniva bilo koju crkvu, naročito ne pravoslavnu, a izjavama da će osnovati ili obnoviti crnogorsku crkvu, on direktno krši Ustav države, čiji je predsjednik.\nVladika Joanikije je ocijenio da su sve Đukanovićeve izjave o crkvi, antiustavne i anticivilizacijske.\n“Da ne govorimo o tome, koliko su u suprotnosti sa vjerom i kanonskim poretkom crkve. Čudi me da i dalje priča o obnavljanju i osnivanju crnogorske crkve, kada je za njegove vladavine već takva kvazicrkvena i proustaška tvorevina osnovana. Predvodi je udbaški raspop Dedeić”, rekao je vladika Joanikije za “Blic”.\nEpsikop budimljansko-nikšićki je upitao, “zar nije bilo dosta bruke Crne Gore sa tom družinom, nego joj treba još jedno zastiđe”.\n“Ako je i od Đukanovića, mnogo je”, kaže vladika budimljansko-nikšićki Joanikije, zbog čijeg je privođenja i hapšenja, narod u gotovo svim gradovima izašao na ulice u znak protesta, a policija reagovala brutalno, upotrebljavajući silu.\nPredsjednik Crne Gore, nakon što su građani sami iznova krenuli u litije, a on odgovorio hapšenjem vladike Joanikija i osmorice sveštenika, iznio je tvrdnje da će osnovati “crkvu pravoslavnih Crnogoraca”, ali i da će ono što je SPC “otela, opet biti vraćeno Crnoj Gori”. Time je Đukanović još jednom javno potvrdio da nastoji da oduzme najvrednije hramove Mitropolije crnogorsko-primorske.\nCrkvucrna gorada osnivajune moguVladarivladika joanikije\nCrna Gora – Krivokapić: Doći će do mirne predaje vlasti, uprkos pritiscima\nCrna Gora – lokalna vlast u Budvi: Radović ponovo izabran za predsjednika SO\nCrna Gora: U pripremi novi sporazum, na prvom mjestu ukidanje spornog zakona


Trudnoća Archives - Srećna Žena\nHomeZdravljeArchive by Category "Trudnoća"\nRezultati novog istraživanja pokazuju kako bi žene koje žele da ostanu u drugom stanju trebale da obrate pažnju na svoj raspored spavanja. Na jednom od univerziteta u Vašingtonu su posmatrali 176 žena i tako su...\nKada žena napuni 30 godina, a još se nije ostvarila kao majka, njen strah i pritisak okoline počinju da rastu. Iako ima posao koji voli i bogat društveni život, posle 35. godine, sve je manje...\nKada je trudnica zdrava i nema nikakvih komplikacija sa plodom, može da praktikuje lakše oblike fizičke aktivnosti tokom svih devet meseci. Redovna rekreacija pomaže budućim majkama da ostanu u dobroj kondiciji i spreče gojaznost u...\nTrudnice su se složile da jednostavno ove stvari često čuju i da im se od njih diže kosa na glavi. Ukoliko poznajete neku trudnicu, ove fraze izbegavajte: 1. “Pogledaj taj veliki stomačić, da li to...\nSvako drugačije doživljava bol i intenzitet bola nije jedino što utiče na odluku. Ako razmišljate o tome da primite epiduralnu anesteziju, donosimo vam odgovore na najčešća pitanja. Više od 50% trudnica prima epiduralnu anesteziju kako...\nCarski rez – Carske mame\nCarski rez je hrabar potez, a ipak svaka mama je hrabra mama… Nebitno kako je rodila. Bitno je to da je uspela nekom da podari život i da je spremna da se odriče i bori...\nKako negovati kožu tokom trudnoće\nPostoji bezbroj saveta o tome šta treba, a šta ne, da radite tokom trudnoće i sugurno ste već sve naučili napamet. Verujemo da je to mnogo informacija, pa smo zato odlučili da pojednostavimo neke stvari...\nVantelesna oplodnja je staza puna trnja\nŽelja parova da postanu roditelji, sve češće postaje staza trnja, na kojoj mnogi ne izdrže do kraja. Čak ni statistički podatak da svaki sedmi par ima problema da spontano ostvari potomstvo, više ne odgovara istini. Najnovija...\nPISMO KOJE JE ZAPALILO INTERNET: Za sve one koji kažu da im žene više nisu zgodne nakon porođaja\nBret je izrekao sve ono što svaka žena treba i mora da čuje u trenutku kada se njeno telo nepovratno menja. Pisac i novinar Bret Ortler napisao je kolumnu za stranicu Fatherly koji oduševljava žene,...\nIako ne mogu da osete bolove, buduće tate i te kako imaju strah od porođaja, a da je zaista tako pokazao nam je tata Bred Kerns urnebesnim pismom u kome je opisao kako je “preživeo”...


Covid 19 i opadanje kose - Bel Medic | Bel Medic\nPiše Prof. dr Ljijana Medenica, dermatovenerolog\nSve vise žena i muškaraca, 3. ili 4. meseca posle preležane COVID-19 infekcije, u periodu oporavka, počinju da se žale na iznenadno, difuzno opadanje kose koje opisuju kao uznemirujuće i psihološki stresno jer svakodnevno vide „punu šaku“ ili „klupko“ opalih dlaka, najčešće posle češljanja ili pranja kose; kosa se proredjuje sve više i više na dnevnom nivou, uplašeni su jer misle da će na kraju ostati bez kose.\nOpadanje kose koje vidjamo kod post-COVID-19 pacijenata je po tipu telogenog efluvijuma. Obično se javlja 3-4 meseca posle preležane COVID-19 infekciije, može da zahvati i do 50% kose. Dnevno može da ispadne 150-700 dlaka. Opadanje kose traje 2-3 meseca. Proces je reverzibilan, kosa se spontano, polako i postepeno obnavlja u toku sledećih nekoliko, obično 6 meseci. Kod produženog psihološkog stresa obnavljanje kose može da traje i mnogo duže od 6 meseci.\nOvakvo difuzno i reverzibilno ispadanje kose (telogeni efluvijuma) u ne-COVID vremenima se vidja kod ljudi posle preležanih bolesti i operacija, visoko febrilnih stanja, jakih psiholoških stresova, ekstremnih dijeta za mršavljenje, porodjaja, kod osoba sa smanjenom funkcijom štitne žlezde, smanjenim vrednostima gvozdja ili vitamina D u organizmu.\nNe postoji specifična terapija za ovaj vid opadanja kose, imajući u vidu da je proces reverzibilan, očekuje se spontani rast kose. Medjutim, primena PRP (e. platelet-rich plasma – plazma obogaćena trombocitima) metode može da ubrza proces rasta kose.\nU vremenima COVID-19 pandemije, svakodnevno, od početka 2020. brinemo o tome da li ćemo da se zarazimo SARS-Cov-2 virusom, da li će ako se razbolimo mi ili naši najbliži biti mesta za lečenje u bolnicama, stres zbog mogućeg gubitka voljenih osoba, kako da se izborimo sa karantinom ako nas ponovo zadesi, šta ako dodje do promena ili evl. gubitka posla, šta nosi 2021. godina… tako, generalno, možemo da očekujemo sve veći broj pacijenata koji gube kosu (telogenim efluvijum), kako kod onih koji se oporavljaju od COVID-19 infekcije tako i kod onih koji se nisu zarazili SARS-Cov-2 virusom ali žive u vremenu dubokog i velikog stresa.


Marko Milačić predao potpise za predsedničku kandidaturu (foto) - 08.03.2018, Sputnik Srbija\nMi smo u Pravoj Crnoj Gori čekali opoziciju da se dogovori, ali više nema vremena. Kratka kampanja odgovara samo DPS-u i nikome drugome, jer, nažalost, imaju... 08.03.2018, Sputnik Srbija\nvesti, svet, marko milačić, predsednički izbori u crnoj gori, region\n15:55 08.03.2018 (Osveženo: 03:47 26.08.2021)\n© Foto : Prava Crna GoraMarko Milačić - Prava Crba Gora\nOn je rekao da je zajednički kandidat opozicije sada manje izvestan nego pre mesec dana, kao i da nema nameru da odustane od predsedničke kandidature.\n„Na predstojećim predsedničkim izborima glavni politički protivnik biće nam režim, iako nećemo ćutati ni na neozbiljnosti, neodgovornosti i licemerje opozicije, kojoj želim sreću u pregovorima u vezi sa zajedničkim kandidatom, pregovorima koji su očigledno prerasli u partijske kampanje, a ne u ono što bi moralo biti svedruštveni imperativ“, rekao je Milačić.\n„Vlast i njen kandidat se neće pobediti sami. Mi moramo hrabro i odlučno da stanemo iza svojih stavova. Da pokažemo šta želimo u Crnoj Gori bez kalkulantstva i bez jeftinih političkih trikova“, istakao je Milačić.\nOn je naglasio da je došlo vreme za nova lica na političkoj sceni.\n© Foto : Prava Crna GoraPredaja potpisa za predsedničku kandidaturu lidera Prave Crne Gore Marka Milačića\nPredaja potpisa za predsedničku kandidaturu lidera Prave Crne Gore Marka Milačića\n„Dosta nam je čekanja i istrošenih recikliranih političara. Ovom kandidaturom nudimo nova lica, nove ideje, nov pristup politici, otvoren sa ispruženom rukom, a s druge strane nudimo politiku koja nije bezlična“, zaključio je Milačić.\n„Kampanju počinjemo u subotu u 13 časova, iz mojih Kuča, sa Ubala, odakle ćemo poručiti da moramo da se vratimo korenima, ali na civilizovan, pristojan i prema svima otvoren način“, rekao je Milačić, stoji u saopštenju Prave Crne Gore.\nUŽIVO: Šojgu: Predalo se 1.908 ukrajinskih ekstremista iz Azovstalja, oslobađanje LNR pri kraju12:06


Stradanje Topličana u ustanku - Top Novosti\nStradanje Topličana u ustanku\nPre tačno jednog veka u toku Prvog svetskog rata desio se Toplički ustanak. Ustanak je izbio februara 1917. kao otpor teroru Bugara nad civilnim stanovništvom.\nO Topličkom ustanku se govori sa vojnog, političkog i istorijskog stanovišta.\nKako bi se Toplički ustanak sa istorijskog stanovišta bolje razumeo potrebno je analizirati istorijske činjenice i političke odluke donete na Berlinskom kongresu 1878. kada je uz pomoć tadašnjih velikih sila Nemačke, Austrougarske i Francuske rasturena Velika (Sanstefanska) Bugarska u čiji sastav su ušli delovi današnje Srbije i to baš oni koji su za vreme okupacije Srbije u Prvom svetskom ratu bili pod kontrolom Bugara.\nPosle velikih pobeda srpske vojske u Cerskoj i Kolubarskoj bici 1914. Centralnim silama (Nemačkoj i Austrougarskoj) Bugarska je bila potrebna kako bi se 1915.konačno slomila Srbija. Tajnim ugovorom od 6.septembra 1915. u Sofiji, Bugarska se priključila Centralnim silama. Stupanjem u tabor Centralnih sila Bugarska vlada je započela proces velikobugarske politike na Balkanu i osetila da je došao trenutak za ostvarenje ideje o Sanstefanskoj Bugarskoj.\nNakon jesenje ofanzive na Srbiju 1915.od strane Nemačke, Austrougarske i Bugarske i povlačenja srpske vojske preko Albanije, Srbija je podeljena na dve okupacione zone:\nVojno-inspekcijska oblast “Morava” sa sedištem u Nišu i Vojno- inspekcijska oblast “Makedonija” sa sedištem u Skoplju. Upravo je u ovim okupacionim zonama, a posebno u zoni “Morava”, Bugarska vršila pritisak na civilno stanovništvo sprovodiši politiku “bugarizacije” na način da je civilno stanovništvo silom i veštački preobraćano u Bugare. Srpske sveštenike su menjali bugarski, iz srpskih prezimene su brisali “ić” i dodavali “ov” ili “ev”, uništavane su srpske knjige i državna dokumenta, zatvarane su srpske škole i otvarane nove sa nastavom na bugarskom jeziku. Sistematski je rađeno na uništavanju srpske kulture i nacionalne istorije, vršena je konfskacija imovine, stoke i hrane za potrebe bugarske vojske. Uvedeni su visoki porezi kuluci i takse. Uz sve ove globe Bugari su regrutovali srpske mladiće za popunu borbene gotovosti svoje vojske sa zadatkom da ih upute na front protiv Srbije i svojih očeva i braće.\nBugarske okupacione vlasti su stanovništvu izdale sledeće zabrane:\nReč Srbin treba da se izgubi i niko ne sme da je izusti. Svi treba da je potpuno zaborave.\nNe smeju se izgovarati niti upotrebljavati srpske reči\nZabranjeno je pevanje srpskih pesama\nZabranjeno je dopisivanje na srpskom jeziku\nZabranjeno je davanje srpskih imena ulicama\nZabranjeno je davanje srpskih imena novorođenoj deci\nOvakav teror civilno stanovništvo nije moglo da izdrži. Dolazak Koste Milovanovića Pećanca sa solunskog fronta u Toplicu 1917. sa zadatkom Vrhovne komande da u tajnosti stvori vojnu organizaciju sposobnu da deluje unutar srpske teritorije kad počne operacija proboja solunskog fronta dovela je do pokretanja četničkih i komitskih odreda i izbijanja Topličkog ustanka čime je prekršena naredba Vrhovne komande i ustanak protiv bugarskog terora je počeo bez ikakve spoljne podrške, možda u najgorem mogućem trenutku i po ustanike i po članice Antante (saveznika Srbije) jer je na istočnom frontu Ruska vojska usled nedostatka hrane i oružja slabila.\nOstvarenje sna o stvaranju Velike Bugarske, zbog koga je bugarska i ušla u Prvi svetski rat na strani Nemačke i Austrougarske, trebao je da se ostvari preko srpskih leđa i temelji na zločinu prema srpskom narodu. Cilj bugarskih zločina bila je nasilna “bugarizacija” stanovništva. Cilj nasilne “bugarizacije” je bio stvaranje Velike Bugarske države, koja je stvorena uz podršku Rusije posle Rusko-turskog rata 1878. u Sanstefanu i preko koje je Rusija trebala da reši tzv. “istočno pitanje” u svoju korist i preko novostvorene Velike Bugarske dobije prevlast na Balkanu i izađe na “toplo more”. Kod Bugara je još uvek bilo sveže sećanje na Drugi balkanski rat 1913. u kome je posle sukoba sa doskorašnjim saveznicama iz Prvog balkanskog rata Srbijom, Grčkom i Crnom Gorom, ušla su sukob zbog teritorijalnih pretenzija oko podele Makedonije i pretrpela poraz. U tim činjenicama možemo tražiti razloge bugarskih monstruoznih zločina počinjenih tokom 1917.godine za vreme Topličkog ustanka.\nU nastavku ovog teksta koji možete pročitati OVDE bavićemo se bugarskim zločinima u Toplici sa posebnom pažnjom na zločine počinjene u gornjoj Toplici koji se prvi put u istoriji ratovanja karakterišu kao genocid.\n(Autor: Dejan Rakić, profesor istorije)\nMirceta Adzic October 25, 2017 At 12:32 am\nU mom selu pet živih osoba skuvano u kazanu sa vrelom vodom.Lokacija kod seoskog groblja.\nLjuban Radica Milenkovic October 25, 2017 At 11:34 am\nMoj deda je ucesnik ovog rata ognjen djordjevic iz stubla\nRade Ognanovic October 25, 2017 At 12:39 pm\nSvete su stope palih sinova toplice.\nOd ponedeljka, 24. januara, svi đaci od prvog do četvrtog razreda prokupačkih osnovnih škola, nakon zimskog raspusta vraćaju se normalno u škole, dok će...\nHronika January 18, 2022\nKuršumlija January 19, 2022


Popović: Odnosi s Rusijom odlični, ne mogu da nas posvađaju\nJanuar 25, 2021 16:28\nKoliko pojedini predstavnici srpske opozicije žive vam realnosti, i čine sve da posvađaju Srbiju sa njenim najvažnijim saveznicima, najbolje pokazuje primer samozvanog političara Mlađana Ðorđevića, kaže ministar i predsednik Srpske narodne partije Nenad Popović.\n"Ovaj čovek, koji svoje ime gradi na iznošenju besmislenih tvrdnji o navodno lošim odnosima Srbije i Rusije, danas iz Moskve ponovo napada sopstvenu državu, misleći da će time dobiti neki politički poen", naveo je Popović u pisanoj izjavi.\nKoliko su, kaže, besmislene njegove tvrdnje najbolje govori činjenica da u ovim najtežim trenucima za naš narod, Srbija i Rusija pregovaraju o pokretanju proizvodnje ruske vakcine u Srbiji, a uskoro očekujemo i da u našu zemlju budu dopremljene ruske vakcine za koje se bori čitav svet.\nTo je, naglašava, svakako rezultat politike koju je prethodnih godina vodio predsednik Vučić i srpska Vlada.\n"Krajnje je ponižavajuće doći u Moskvu, napadati svoju državu, iznositi najgrublje neistine o srpskoj državnoj politici u pokušaju da se Srbija i Rusija posvađaju", naveo je Popović.\nPoručio je da građani Srbije veruju predsedniku Srbije i srpskoj Vladi kada grade partnerstvo sa Rusijom upravo zbog toga što su danas najbolji mogući odnosi Srbije i Rusije u novijoj istoriji, upravo zbog toga što ćemo uz pomoć Rusije ojačati naš zdravstveni sistem i sačuvati zdravlje građana, i upravo zbog toga što sa Rusijom radimo na realizaciji niza važnih državnih projekata.\n"Takvi kao Mlađan Ðorđević nikada neće dobiti podršku građana Srbije, jer nijedan Srbin neće dopustiti da bilo ko posvađa Srbiju sa njenim prijateljem i saveznikom - Rusijom", zaključio je Popović.


Da li će biti kompromisa?\n24. maj/svibanj, 2006.\nKosovska strana je do sada u Beču zauzimala realnu poziciju i teško je verovati da od tih stavova odstupi, izjavio je za naš radio član kosovske delegacije na razgovorima u Beču, Enver Hodžaj. S druge Goran Bogdanović, član beogradskog pregovaračkog tima sa Kosova, kaže da je srpska strana spremna na kompromis u pregovorima o statusu Kosova, ali ne može ići protiv srpskih interesa.\nZahtev glavnog međunarodnog pregovarača Martija Ahtisarija da se strane u razgovorima moraju pomeriti od svojih početnih pozicija preneo je u utorak šef UNMIK-a Soren Jesen Petersen po povratku iz Njujorka.\nEnver Hodžaj kaže da je Priština na samom početku ponudila dokumente koji se zasnivaju na evropskim standardima o pravima manjina i nije računala na političku trgovinu, što je, prema njegovoj oceni činio Beograd:\n“Mi imamo platformu i strategiju kojih se držimo u pregovorima. U dosadašnjem periodu naš pragmatičan pristup je visoko ocenjen od strane kancelarije Ahtisarija i Kontakt grupe”, kaže Hodžaj.\nGoran Bogdanović kaže da je beogradski tim spreman na kompromis, što je pokazao u dosadašnjim razgovorima:\n“Svakako je vrlo bitno da je pregovarački tim Beograda za kompromis i tako se i postavio u svim razgovorima. Mislim da naši predlozi bar oko procesa decentralizacije i oko nadležnosti i finansiranja vode ka kompromisu. Ali mi ne možemo prihvatiti nešto što je ispod minimuma srpskih interesa, mi ne možemo prihvatiti da ne poštujemo stanje pre 1999. godine da bukvalno prihvatimo etničko čišćenje koje se desilo 1999. godine.”\nIako se smatra da je moguće postignuti kompromis u takozvanim tehničkim pitanjima, o kojima razgovaraju dve strane, mnogi ocenjuju da će biti najteže dogovoriti se oko rešenja političkog statusa.\nZa Srbe, kaže Bogdanović, kompromis je maksimalna autonomija za Kosovo:\n“Kompromis što se statusa Kosova tiče za srpsku zajednicu je da Kosovo mora da ostane u okvirima granica Republike Srbije, jer sve drugo za nas niti može biti kompromis niti može biti nešto dobro koje će doneti dobro ovom narodu koji je ostao ovde i oni koji su prognani a imaju nameru da se vrate.”\nZa razliku od Srba, većinsko albansko stanovnistvo traži nezavisnost. Enver Hodžaj ocenjuje da nema realnijih principa od onih za koje se kosovska strana do sada zalagala:\n“Ukoliko gospodin Roan ili kancelarija Ahtisarija mogu da nas na osnovu međunarodnih kriterijuma i standarda ubede da neki predlog više ide u korist građana Kosova, onda se razume da ćemo takve predloge uzeti u obzir. Ali verujem da smo do sada ponudili pregled realnog stanja na terenu”, kaže Hodžaj.\nPosle razgovora o decentralizaciji, što se sada nastavlja na nivou eksperata i zastiti kulturne baštine, očekuje se da se pregovori o statusu nastave 31. maja razgovorima o ekonomskim pitanjima a zatim i o položaju manjina. Sva ova pitanja, prema oceni kancelarije Ahtisarija, potrebno je rešiti pre nego što se uđe u sledeću fazu definisanja statusa.


Podrška racionalnoj upotrebi antibiotika kod životinja\nTanjug 22. juna 2022. 16:29\nNOVI SAD – Predstavnici Pokrajinskog sekretarijata za poljoprivredu, vodoprivredu i šumarstvo sastali su se danas sa učesnicama međunarodne naučne konferencije „Antimikrobna rezistencija u veterinarskoj medicini – trenutno stanje i perspektive“, kako bi razgovarali o implementaciji vodiča za racionalnu primenu antibiotika kod životinja, saopštila je Pokrajinska vlada.\nNavodi se da je sastankom predsedavao pomoćnik pokrajinskog sekretara za poljoprivredu Petar Samolovac, a formirana radna grupa za implementaciju vodiča, koju čine predstavnici resornog sekretarijata i Poljoprivrednog fakulteta, predvođenog dekanom dr Nedeljkom Ticom.\nSamolovac je ukazao na značaj teme kojom će se baviti ovaj dvodnevni međunarodni skup i istakao da je tema konferencije utoliko značajnija jer se tiče zdravlja i ljudi i životinja, kao i kvaliteta njihovog života.\n„Ovo je još jedan korak napred u saradnji resornog sekretarijata i Poljoprivrednog fakulteta, kako bi smo zajednički primenili vodič Evropske mreža za optimizaciju veterinarskih antimikrobnih tretmana (ENOVAT) i unapredili postojeća domaća rešenja iz nacionalnog programa“, istakao je Samolovac.\nOn je istakao da će resorni sekretarijat u narednom periodu posvetiti pažnju pitanjima u oblasti veterinarske medicine i borbi za racionalno korišćenje antibiotika.\nDodaje se da se ovaj skup odvija u organizaciji Departmana za veterinarsku medicinu i njegovom radu učestvuje više od 150 veterinara iz Srbije i inostranstva, kada će rezultate istraživanja predstaviti eminentni stručnjaci iz deset evropskih zemalja.\nProfesor dr Nedeljko Tica, rekao je da je neophodno je da se svi objedine oko tako velikog projekta.\n„Treba da upotrebu antibiotika učinimo racionalnom i neophodnom onoliko koliko je potrebno za lečenje životinja i uspešnu proizvodnju mesa i ostalih proizvoda u stočarstvu“, istakao je Tica.\nOn je upozirio proizvođače da nikako sami ne primenjuju antibiotike.\n„Posebno to ne bi smeli da čine u preventivne svrhe i bez potrebe, jer u tom slučaju dolazi do rezistentnosti, na šta ukazuju svi rezultati u okviru ove međunarodne naučne konferencije“, rekao je profesor i istakao da takav pristup kasnije ima velike posledice u lečenju ljudi i na javno zdravlje u celini.\nTica je poručio da u narednom periodu, poštujući iskustva Evropske unije, treba zajednički raditi na tome da se upotreba antibiotika svede na minimum uz uvođenje sistema praćenja i kontrole.\nPredsednica Naučnog odbora konferencije profesor dr Zorana Kovačević istakla je da je Novi Sad trenutno centar u kojem preko 150 istraživača iz naše zemlje, regiona i Evrope traži rešenje za ovaj globalni javnozdravstveni problem.\n„Kroz sva predavanja provlačiće se pitanje na koji način veterinari mogu da zaštite zdravlje životinja uz racionalnu primenu antibiotika, a samim tim i zdravlje ljudi“, rekla je ona i dodala da će posebna pažnja biti usmerena na to kako geni rezistencije mogu da se prenesu sa životinja na ljude.\nNavodi se da se u okviru evropskog projekta COST ENOVAT razvija šest različitih vodiča za racionalnu primenu antibiotika, koji će biti namenjeni za lečenje najučestalijih bolesti kod živine, goveda, svinja, pasa i mačaka.


Smanjenje zagađenja zraka u TK moguće samo dugoročnim mjerama – Radio Feral\n07/12/2015 Mirza Musanovic\t0 Comments\nZbog povećanog zagađenja zraka na području tri općine Tuzlanskog kantona Ministarstvo prostornog uređenja i zaštite okolice želi naglasiti da je samo dugoročnim mjerama moguće osigurati zdravo okruženje. Povećana koncentracija sumpordioksida u zraku na području općina Tuzla, Živinice i Lukavac dolazi, prije svega, iz individualnih ložišta građana. Budući da se zrak zagađuje uglavnom materijama nastalim loženjem, širenjem mreže daljinskog grijanja Ministarstvo prostornog uređenja i zaštite okolice TK već dvije godine potiče rješavanje ovog problema.\nPrema riječima pomoćnika ministra Gorana Mišića jedina mjera za smanjenje zagađenja zraka koja može donijeti rezultat je isključivanje individualnih ložišta.\n„Na području Tuzlanskog kantona je uobičajeno da u sezoni loženja dođe do povišenih koncentracija zagađujućih materija u zraku, prije svega sumpordioksida. Unazad nekoliko dana imamo povećane koncentracije sumpordioksida na području općina Tuzla, Živinice i Lukavac. A prije svega na području općine Lukavac. Da bi to dugoročno spriječili Ministarstvo je podržalo projekte tri općine kojim će se smanjiti zagađenje zraka i gdje smo investirali 7 miliona KM. Riječ je o priključku općine Živinice na daljinsko grijanje Termoelektrane Tuzla i proširenje daljinskog grijanja u Lukavcu i Tuzli.“\nMjere koje bi također imale efekat ali su veoma nepopularne, prema Mišićevim riječima, su i kratkoročno isključivanje vozila iz saobraćaja te snižavanje nivoa grijanja od strane Tremoelektrane Tuzla, što bi prouzrokovalo smanjenje temperature u stanovima.\nKao i svake godine iz Ministarstva upozoravaju javnost da rizične skupine naročito tokom jutarnjih i večernjih sati smanje kretanje. Tu spadaju osobe sa kardiovaskularnim oboljenjima, opstrukcijama disajnog sistema, rekovalescenti, djeca predškolskog uzrasta te starije osobe i trudnice.\n← U 167 inspekcijskih nadzora zatečeno 76 neprijavljenih radnika\nPreporuke zbog povećane zagađenosti zraka →\nRadnici GIKIL-a se razočarani vraćaju kući, niko iz Vlade FBiH ih nije primio\n23/11/2018 Mirsad Zulic\t0


Žene u Srbiji najbolje posluju u mikro preduzećima! – SVETSKI RADIO\nŽene u Srbiji najbolje posluju u mikro preduzećima!\nSvetski Radio 21/11/2018 Žene u Srbiji najbolje posluju u mikro preduzećima!2018-11-21T00:23:42+02:00 ZANIMLJIVOSTI No Comment\nBez inovacija nije moguće napredovati zaključak je učesnica na trećem po redu panelu iz serije “Velike žene malog biznisa”, čija je tema ovog puta bila “Inovacije u preduzetništvu” u Privrednoj komori Srbije (PKS) , čiji su organizatori magazin BIZLIFE i agencija Life in Harmony.\nSve je veći broj žena koje se odlučuju da započnu sopstveni posao. Ekonomsko osnaživanje žena i rodna ravnopravnost predstavljaju neke od ključnih preduslova stabilnog ekonomskog razvoja. Ranije su žene započinjale sopstveni biznis jer im je to bila jedina šansa da budu radno angažovane i nisu imale bolјi izbor. Danas je, zahvalјujući merama države na podsticanju razvoja ženskog preduzetništva i uopšte preduzetništva promenjena je situacija, objasnila je Branislava Simanić, direktorka sektora za preduzetništvo u PKS.\n– Bitno je da razvijamo preduzetništvo kao način života, kao novu poslovnu filozofiju u narednim godinama, naglasila je Simanićeva.\nOsnivačica i vlasnica kozmetičke kuće “Aura” Mila Litvinjenko, smatra da su celina i hijerarhija u sistemu veoma bitni faktori održivog razvoja, kao i to da je bitno na vreme prepoznati, ali i vremenom kreirati potrebe tržišta, te u skladu sa tim imati informacije o pravcima razvoja tržišta tehnologije i sirovina.\nOna je istakla da je važno obezbediti sredstva za inovacije, edukaciju i razvoj, marketinški adekvatno propratiti novitete,instrumentima prodaje na najbolji i najbrži način omogućiti plasman proizvoda na tržištu i približiti ga krajnjem kupcu, ali i obezbediti dobru naplatu, jeftina sredstva od banaka i fondova, koji su, opet, veoma bitan potencijal daljeg rasta.\nPored toga, Litvinjeko je otkrila svim budućim preduzetnicama, šta je ključ uspeha.\n« KONAČNO NAŠLA DEČKA: Miljana se zaljubila u svog cimera, pa su javno OZVANIČILI ROMANSU, sve PRŠTI od STRASTI!\nZASLUŽUJE TITULU NAJSTILIZOVANIJE DAME: Hana ima kraljevsku lepotu, ali to nije njen jedini adut! »